
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 129 

11 Αυγούστου 1994 


ΠΕΡΙΕΧΟΜΕΝΑ 


ΝΟΜΟΣ ΥΠ' ΑΡΙΘ. 2227 

Αύξηση των συντάξεων του Δημοσίου και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Αύξηση συντάξεων 

1. Οι συντάξεις και τα βοηθήματα, που καταβάλλονται 
από το Δημόσιο, αυξάνονται μέχρι του ακαθάριστου 
ποσού των διακοσίων είκοσι χιλιάδων (220.000) δραχμών 
μηνιαίως, κατά ποσοστό πέντε τοις εκατό (5%) από 
1ης Ιανουάριου 1994 και κατά ποσοστό πέντε τοις 
εκατό (5%) ακόμη από 1ης Ιουλίου 1994, επί του ποσού 
αυτών, όπως έχει διαμορφωθεί την 31η Δεκεμβρίου 
1993 και όπως θα διαμορφωθεί την 30ή Ιουνίου 1994 
αντίστοιχα. Για τμήμα σύνταξης άνω των διακοσίων 
είκοσι χιλιάδων (220.000) δραχμών δεν χορηγείται αύ¬ 
ξηση. 

Ως συντάξεις ή βοηθήματα νοούνται τα ποσά που 
λαμβάνονται υπόψη για τη χορήγηση της Α.Τ.Α , καθώς 
και οι ποσοστιαίες αυξήσεις που χορηγήθηκαν μετά την 
κατάργηση της Α.Τ.Α., σε εφαρμογή των νόμων περί 
εισοδηματικής πολιτικής. 

2. Οι αυξήσεις της προηγούμενης παραγράφου χο¬ 
ρηγούνται και σε εκείνους που θα καταστούν συντα¬ 
ξιούχοι μετά την 1η Ιανουάριου 1994. Η καταβολή τους 
αρχίζει από την ημερομηνία που αρχίζει και η σύνταξη. 
Διατάξεις που διέπουν την καταβολή της Α.Τ.Α. στους 
συνταξιούχους, που συγχρόνως απασχολούνται ως μι¬ 
σθωτοί, εξακολουθούν να ισχύουν. 

3. Εάν για οποιαδήποτε αιτία επέλθει μεταβολή στο 
ποσό της σύνταξης ή του βοηθήματος, όπως αυτά 
ορίζονται στην παράγραφο 1 του άρθρου αυτού, μετα¬ 
βάλλεται και το ποσό της αύξησης με βάση τη νέα 
σύνταξη ή το βοήθημα, από τη χρονολογία που επέρ¬ 
χεται η μεταβολή. 

4. Οι διατάξεις του άρθρου αυτού έχουν ανάλογη 
εφαρμογή και για τις συντάξεις των υπαλλήλων, που 
δεν συνταξιοδοτούνται μεν από το Δημόσιο, διέπονται 
όμως από το ίδιο νομοθετικό καθεστώς βάσει ιδιαίτερων 


νομοθετημάτων, που είτε παραπέμπουν στις διατάξεις 
των δημόσ'ων υπαλλήλων είτε επαναλαμβάνουν κατά 
βάση τις διατάξεις αυτές, καθώς και για τις συντάξεις 
των σιδηροδρομικών, που διέπονται από το καθεστώς 
του ν.δ. 3395/1955 (ΦΕΚ 276 Α'), όπως ισχύει. 

5. Οι αυξήσεις της παραγράφου 1 του άρθρου αυτού 
ισχύουν και για συντάξεις που καταβάλλουν οι φορείς 
Κοινωνικής Ασφάλισης του πρώτου εδαφίου του άρθρου 
66 του ν. 2084/1992 (ΦΕΚ 165 Α'), καθώς και το Ναυτικό 
Απομαχικό Ταμείο (Ν.Α.Τ.). ' 

Άρθρο 2 

Συμπλήρωση διατάξεων των νόμων 
1897/1990 καί 1977/1991 

1. Στο τέλος του άρθρου 1 του ν.1897/1990 (ΦΕΚ 
120 Α') προστίθεται παρ. 4 με το ακόλουθο περιεχόμενο: 

"4. Η σύνταξη που κανονίζεται βάσει των διατάξεων 
του άρθρου αυτού καταβάλλεται στους δικαιούχους 
ανεξαρτήτως ηλικίας". 

2. Στο τέλος του άρθρου 4 του ν. 1897/1990 προ¬ 
στίθεται παράγραφος 3 ως εξής: 

"3. Προκειμένου για έμμισθους ή άμισθους δημόσιους 
λειτουργούς και υπαλλήλους που δεν μισθοδοτούνται 
με μισθολογικό κλιμάκιο ή βασικό μισθό βαθμού κάποιας 
ιεραρχίας, το επίδομα της παραγράφου 1 του άρθρου 
αυτού υπολογίζεται επί του βασικού μισθού που αποτελεί 
τη βάση υπολογισμού της σύνταξής τους, ο οποίος δεν 
μπορεί σε καμιά περίπτωση να είναι ανώτερος του 
βασικού μισθού του Προέδρου του Αρείου Πάγου, όπως 
αυτός ισχύει κάθε φορά, καταβάλλεται δε για μεν τους 
εμμίσθους από την υπηρεσία τους, για δε τους αμίσθους 
από το φορέα συνταξιοδότησής τους Το επίδομα αυτό 
καταβάλλεται από το φορέα συνταξιοδότησης του λει¬ 
τουργού και πριν την έναρξη καταβολής της κύριας 
σύνταξης, λόγω μη συμπλήρωσης της ηλικίας συντα- 
ξιοδότησής του, εφόσον δεν ασκεί δημόσιο έμμισθο 
λειτούργημα. Το άθροισμα, πάντως, της κανονιζόμενης 
σύνταξης, μαζί με το επίδομα ανικανότητας, δεν δύναται 
σε καμιά περίπτωση να υπερβαίνει το σύνολο της 
βουλευτικής αποζημίωσης, όπως αυτή ισχύει κάθε φορά, 
περιοριζομενου αναλόγως του επιδόματος ανικανότη¬ 
τας". I 

3. Συντάξεις και επιδόματα ανικανότητας, που τυχόν 
έχουν κανονισθεί ή που χορηγούνται διαφορετικά από 
όσα ορίζονται στην προηγούμενη παράγραφο, ανακα- 
θορίζονται οίκοθεν από τις αρμόδιες υπηρεσίες ή διευ¬ 
θύνσεις συντάξεων του οικείου φορέα συνταξιοδότησης, 
συμπεριλαμβανομένου και του Δημοσίου, από την πρώτη 
του επόμενου μήνα της ισχύος του νόμου αυτού, ποσά 
δε, που τυχόν έχουν επιπλέον καταβληθεί, δεν ανα- 
ζπτούνται. 

.4. Στο τέλος της παρ. 4 του άρθρου 2 του ν.1977/ 
1991 (ΦΕΚ 185 Α') προστίθεται εδάφιο ως εξής: 

"Το επίδομα ανικανότητας της παραγράφου αυτής 
καταβάλλεται από τον οργανισμό κύριας ασφάλισης του 
ασφαλισμένου, έστω και αν ασφαλίστηκε σε αυτόν μετά 
την ανικανότητά του". 

Άρθρο 3 

Δικαίωμα συντάξεως 

1. Το τέταρτο εδάφιο της περίπτ. ά της παρ.1 του 
άρθρου 1 του Κώδικα Πολιτικών και Στρατιωτικών Συ- * 
ντάξεων (π.δ.1041/1979) (ΦΕΚ 292 Α') αντικαθίσταται 
ως εξής: 

'Προκειμένου για υπαλλήλους, οι οποίοι είναι παντε¬ 
λώς τυφλοί, παραπληγικοί ή τετραπληγικοί, καθώς και 
για όσους πάσχουν από Βήτα ομόζυγο μεσογειακή ή 
δρεπανοκυτταρική ή μικροδρεπανοκυτταρίκή αναιμία με 
ποσοστό αναπηρίας τουλάχιστον 67% και υποβάλλονται 
σε μετάγγιση, αρκεί δεκαπενταετής πλήρης πραγματική 
συντάξιμη υπηρεσία". 

2. Στο τέλος της περίπτ. ά της παρ.1 του άρθρου 
26 του Κώδικα Πολιτικών και Στρατιωτικών Συντάξεων 
προστίθεται εδάφιο με τό ακόλουθο περιεχόμενο: 

'Προκειμένου για στρατιωτικούς, οι οποίοι είναι πα¬ 
ντελώς τυφλοί, παραπληγικοί ή τετραπληγικοί, καθώς 
και για όσους πάσχουν από Βήτα ομόζυγο μεσογειακή 
ή δρεπανοκυτταρική ή μικροδρεπανοκυτταρίκή αναιμία 
με ποσοστό αναπηρίας τουλάχιστον 67% και υποβάλ¬ 
λονται σε μετάγγιση, αρκεί δεκαπενταετής πλήρης πρα¬ 
γματική συντάξιμη υπηρεσία". 

3. Το πρώτο εδάφιο της παρ.7 του άρθρου 15 του 
Κώδικα Πολιτικών και Στρατιωτικών συντάξεων αντικα¬ 
θίσταται ως εξής: 

"Η μηνιαία σύνταξη των παντελώς τυφλών, παραπλη¬ 
γικών και τετραπληγικών υπαλλήλων του τετάρτου ε¬ 
δαφίου της περίπτ. α' της παρ. 1 του άρθρου 1 του 
παρόντος, καθώς και όσων πάσχουν από Βήτα ομόζυγο 
μεσογειακή ή δρεπανοκυτταρική ή μικροδρεπανοκυττα- 
ρική αναιμία με ποσοστό αναπηρίας τουλάχιστον 67%, 
που υποβάλλονται σε μετάγγιση της ίδιας ως άνω 
διάταξης, ορίζεται στα ογδόντα τοις εκατό (80%) των 
κατά την παρ. 2 του άρθρου 9 αποδοχών, που λαμβάνουν 
κατά το χρόνο της εξόδου τους από την υπηρεσία, 
εφόσον εξέρχονται μετά τη συμπλήρωση δεκαπενταε- 
τούς πλήρους πραγματικής συντάξιμης υπηρεσίας, α¬ 
νεξαρτήτως αιτίας εξόδου”. 

4. Το πρώτο εδάφιο της παρ. 6 του άρθρου 42 του 
Κώδικα Πολιτικών και Στρατιωτικών Συντάξεων αντικα¬ 
θίσταται ως εξής: 

"Η μηνιαία σύνταξη των παντελώς τυφλών, παραπλη¬ 
γικών και τετραπληγικών στρατιωτικών του τετάρτου 
εδαφίου της περίπτ. α' της παρ. 1 του άρθρου 26 του 
παρόντος, καθώς και όσων πάσχουν από Βήτα ομόζυγο 
μεσογειακή ή δρεπανοκυτταρική ή μικροδρεπανοκυττα- 
ρική αναιμία με ποσοστό αναπηρίας τουλάχιστον 67% 


που υποβάλλονται σε μετάγγιση της ίδιας ως άνω 
διάταξης, ορίζεται στα ογδόντα τοις εκατό (80%) των 
κατά την παρ. 2 του άρθρου 34 αποδοχών, που λαμ¬ 
βάνουν κατά το χρόνο της εξόδου τους από την 
υπηρεσία, εφόσον' εξέρχονται μετά τη συμπλήρωση 
δεκαπενταετούς πλήρους πραγματικής συντάξιμης υ¬ 
πηρεσίας, ανεξαρτήτως αιτίας εξόδου". 

5. Οι διατάξεις των προηγούμενων παραγράφων έχουν 
εφαρμογή και σε όσους προσλαμβάνονται στο Δημόσιο 
μετά την 1η Ιανουαρίου 1993. 

6. Η αληθής έννοια των διατάξεων των παρ.7 του 
άρθρου 15, 6 του άρθρου 42 και 10 του άρθρου 54 του 
Κώδικα Πολιτικών και Στρατιωτικών Συντάξεων είναι ότι 
η καταβολή, στους αναφερόμενους σε αυτές πολιτικούς 
και στρατιωτικούς της αυξημένης σύνταξης, επηρεάζει 
μόνο τη χορήγηση των τυχόν δικαιούμενων επιδομάτων 
ανικανότητας, που προβλέπονται από το άρθρο 54 του 
ως άνω Κώδικα, τα οποία κανονίζονται μαζί με τη 
σύνταξη και όχι τα επιδόματα, που προβλέπονται από 
ειδικές διατάξεις, είτε αυτά βαρύνουν τα κοινωνικά 
προγράμματα του Υπουργείου Υγείας, Πρόνοιας και 
Κοινωνικών Ασφαλίσεων είτε τους φορείς συνταξιοδό- 
τησής τους, προκειμένου για υπαλλήλους Ν.Π.Δ.Δ.. 

7. Οι διατάξεις των περιπτώσεων γ' της παρ. 1 τόυ 
άρθρου 1 και δ' της παρ. 1 του άρθρου 26 του Κώδικα 
Πολιτικών και Στρατιωτικών Συντάξεων, αντίστοιχα, α¬ 
ντικαθίστανται ως εξής: 

"Εάν απολυθεί λόγω σωματικής ή διανοητικής ανικα¬ 
νότητας, η οποία δεν οφείλεται στην υπηρεσία και έχει 
πενταετή τουλάχιστον πραγματική συντάξιμη υπηρεσία. 
Η ανικανότητα βεβαιώνεται σύμφωνα με τις διατάξεις 
που ισχύουν κάθε φορά". 

8. Όπου στις διατάξεις του Κώδικα Πολιτικών και 
Στρατιωτικών Συντάξεων αναγράφεται η λέξη "δεκαετής" 
υπηρεσία, για την απόκτηση δικαιώματος σύνταξης ή 
για τον υπολογισμό αυτής στον επιζώντα σύζυγο και 
τα τέκνα των αναφερόμενων στην προηγούμενη πα¬ 
ράγραφο πολιτικών υπαλλήλων και στρατιωτικών, που 
καθίστανται ανίκανοι ή αποβιώνουν στην υπηρεσία, αυτή 
αντικαθίσταται με τη λέξη " πενταετής ".Το ίδιο ισχύει 
και για την καταβολή βοηθήματος αντί συντάξεως. 

9. Το πρώτο εδάφιο της περίπτ. β' της παρ.1 του 
άρθρου 3 του Κώδικα Πολιτικών και Στρατιωτικών συ¬ 
ντάξεων αντικαθίσταται ως εξής: 

"Οι Ελληνες το γένος επιθεωρητές, διδάσκαλοι και 
νηπιαγωγοί, ως και διδάσκαλοι των ξένων γλωσσών, .οι 
οποίοι διδάσκουν επί καθημερινής βάσεως σε ημερήσια 
πλήρη δημοτικά σχολεία και νηπιαγωγεία Ελληνικών 
Κοινοτήτων της αλλοδαπής ή σε ημερήσια πλήρη δη¬ 
μοτικά σχολεία και νηπιαγωγεία ιδρυμένα και συντη¬ 
ρούμενα από τον Πατριάρχη Αλεξανδρείας ή από ειδικά 
κληροδοτήματα ή επιχορηγούμενα από το Ελληνικό 
Δημόσιο. Ως ημερήσια πλήρη δημοτικά σχολεία και 
νηπιαγωγεία θεωρούνται αυτά που λειτουργούν επί κα¬ 
θημερινής βάσεως και εφαρμόζουν με παρεκκλίσεις, 
ανάλογες των τοπικών συνθηκών, το πρόγραμμα των 
σχολείων της ημεδαπής". 

10. Στο τέλος της παρ.2 του άρθρου 5 του ν.1863/ 
1989 (ΦΕΚ 204 Α') προστίθεται εδάφιο ως εξής: 

"Η διάταξη του προηγούμενου εδαφίου εφαρμόζεται 
ανάλογα και στα ανήλικα άγαμα τέκνα των αναφερό¬ 
μενων στις διατάξεις των άρθρων 3 και 4 προσώπων". 

11. Οι διατάξεις του άρθρου 2 του ν.1881/1990 (ΦΕΚ 
42 Α') και των παραγράφων 1,2 και 3 του άρθρου 7 
του ν. 1976/1991 (ΦΕΚ 184 Α') έχουν εφαρμογή και για 

αναφερόμενους σε αυτές πολιτικούς πρόσφυγες, οι 
οποίοι επαναπατρίσθηκαν μέχρι την έναρξη ισχύος του 
παρόντος νόμου. 

Άρθρο 4 

Υπολογισμός σύνταξης 

1 . Το πρώτο εδάφιο της παρ.10 του άρθρου 15 του 
Κώδικα Πολιτικών και Στρατιωτικών Συντάξεων, όπως 
συμπληρώθηκε με το άρθρο 5 του ν. 1902/1990 (ΦΕΚ 
138 Α') αντικαθίσταται, από τότε που ίσχυσε, ως εξής: 

"Προκειμένου για υπαλλήλους που προσλήφθηκαν 
για πρώτη φορά από 1ης Ιανουάριου 1983 μέχρι 31 
Δεκεμβρίου 1992, η σύνταξη υπολογίζεται ως εξής;" 

2. Το πρώτο εδάφιο της παρ. 7 του άρθρου 42 του 
Κώδικα Πολιτικών και Στρατιωτικών Συντάξεων, όπως 
συμπληρώθηκε με το άρθρο 5 του ν. 1902/1990, αντι¬ 
καθίσταται, από τότε που ίσχυσε, ως εξής: 

"Προκειμένου για στρατιωτικούς που κατατάχθηκαν 
για πρώτη φορά από 1ης Ιανουάριου 1983 μέχρι 31 
Δεκεμβρίου 1992, η σύνταξη υπολογίζεται ως εξής:" 

3. Το πρώτο εδάφιο της περίπτ. β' της παρ. 1 του 
άρθρου 56 του Κώδικα Πολιτικών και Στρατιωτικών 
Συντάξεων, όπως αντικαταστάθηκε με το πρώτο εδάφιο 
της περίπτ. β' της παρ.3 του άρθρου 19 του ν. 2084/ 
1992 (ΦΕΚ 165 Α'), αντικαθίσταται από τότε που ίσχυσε 
ως εξής: 

"Για όσους θεμελιώνουν δικαίωμα σύνταξης από 1ης 
Ιανουάριου 1998 και μετά, καθώς και για όσους προσ¬ 
λήφθηκαν για πρώτη φορά στο Δημόσιο από 1ης Ια¬ 
νουάριου 1983 μέχρι 31 Δεκεμβρίου 1992, το πεντηκοστό 
(50ό) έτος της ηλικίας, συμπληρωμένο, για μητέρες 
που έχουν ανήλικα ή σωματικώς ή πνευματικώς ανίκανα 
παιδιά κατά ποσοστό πενήντα τοις εκατό (50%) και 
άνω ή για γυναίκες με ανίκανο σύζυγο κατά ποσοστό 
εξήντα επτά τοις εκατό (67%) και άνω, το πεντηκοστό 
όγδοο (58ο) έτος συμπληρωμένο για τις λοιπές γυναίκες 
και το εξηκοστό (60ό) έτος της ηλικίας συμπληρωμένο 
προκειμένου για τους άνδρες'. 

4. Το τελευταίο εδάφιο της παρ. 4 του άρθρου 20 
του ν. 2084/1992 αντικαθίσταται, από τότε που ίσχυσε, 
ως εξής: 

Όι διατάξεις της παρ. 3 του άρθρου 17 έχουν ε¬ 
φαρμογή για όσους προσλήφθηκαν για πρώτη φορά 
στο Δημόσιο από 1ης Ιανουάριου 1983 μέχρι 31 Δε¬ 
κεμβρίου 1992, πράξεις δε ή αποφάσεις, που έχουν 
εκδοθεί κατ εφαρμογή των διατάξεων των άρθρων 1 
έως 6 του ν. 1405/1983, για αναγνώριση προϋπηρεσιών 
στον ιδιωτικό τομέα, ανακαλούνται, κατόπιν αιτήσεως 
των ενδιαφερομένων και εισφορές που έχουν αποδοθεί 
στο Δημόσιο επιστρέφονται στους υπαλλήλους, ύστερα 
από πράξη του αρμόδιου εκκαθαριστή αποδοχών, η δε 
παραγραφή της σχετικής αξίωσης αρχίζει από την η¬ 
μερομηνία έκδοσης της ανακλητικής πράξης". 

Άρθρο 5 

Συντάξιμες υπηρεσίες 

1. Το τελευταίο εδάφιο της παρ. 5 του άρθρου 11 
του Κώδικα Πολιτικών και Στρατιωτικών Συντάξεων, που 
προστέθηκε με την παρ. 11 του άρθρου 20 του ν.2084/ 
1992, αντικαθίσταται από τότε που ίσχυσε, ως εξής: 

"Επίσης, λογίζεται ως συντάξιμη με τις προϋποθέσεις 
του πρώτου εδαφίου της παραγράφου αυτής η προϋ¬ 
πηρεσία του πάσης φύσεως μόνιμου προσωπικού των 


δημόσιων νοσηλευτικών ιδρυμάτων, που παρασχέθηκε 
με οποιαδήποτε σχέση στο Ιδιο ή σε άλλο νοσηλευτικό 
ίδρυμα κοινωφελούς χαρακτήρα προ της υπαγωγής του 
σπς διατάξεις του ν.δ. 2592/1953 (ΦΕΚ 254 Α'), σε 
οποιαδήποτε υπηρεσία των φορέων στους οποίους ανή¬ 
καν τα νοσηλευτικά ιδρύματα μέχρι τη δημοσιοποίησή 
τους, στο μαιευτήριο 'Μαρίκα Ηλιάδη" μέχρι την ίδρυση 
του Μαιευτικού - Γυναικολογικού Κέντρου Αθήνας "Έ- 
λενα Βενιζέλου’, στο "Νοσοκομείο Κ. Τσαγκάρη Α.Ε." 
και στο "Υιοί Κ. Παπανικολάου Θεραπευτήριο Ζωοδόχου 
Πηγής Α.Ε." με οποιαδήποτε μορφή και ονομασία λει¬ 
τουργούσαν αυτά μέχρι την ίδρυση του Νομαρχιακού 
Γενικού Νοσοκομείου Μελισσίων "Α.Φλέμιγκ", καθώς και 
στους"Ξενώνες της Ελληνικής Αντικαρκινικής Εταιρίας 
Αθήνας και Θεσσαλονίκης, πριν από την ίδρυση του 
Κοινωφελούς Ιδρύματος με την επωνυμία "Οίκος Ξενίας 
και Περιθάλψεως Ασθενών", ανεξαρτήτως αν το προ¬ 
σωπικό των ανώτέρω περιπτώσεων υπηρετεί-στο ίδιο 
ή μετακινήθηκε σε άλλο δημοσιοποιημένο Ίδρυμα". 

Η κατά το προηγούμενο εδάφιο προϋπηρεσία λαμ- 
βάνεται υπόψη και για τη βαθμολογική και μισθολογική 
εξέλιξη του προσωπικού αυτού. 

2. Στο τέλος της περίπτ. κθ' της παρ.1 του άρθρου 
12 του Κώδικα Πολιτικών και Στρατιωτικών Συντάξεων 
προστίθεται εδάφιο ως εξής: 

"Με τις προϋποθέσεις του προηγούμενου εδαφίου, 
αναγνωρίζεται ως συντάξιμη και η υπηρεσία των καθη¬ 
γητών σωματικής αγωγής που παρασχέθηκε σε δημοτικά 
σχολεία, είτε προβλέπονταν οργανικές θέσεις καθηγη¬ 
τών της ανωτέρω ειδικότητας στα σχολεία αυτά είτε 
όχι". 

3. Στο τέλος της παρ.1 του άρθρου 12 του Κώδικα 
Πολιτικών και Στρατιωτικών συντάξεων, προστίθεται 
περίπτωση να' ως εξής: 

' να') Η προγενέστερη υπηρεσία των υπαλλήλων του 
Υπουργείου Εξωτερικών ως αμίσθων υπαλλήλων σε 
άμισθες Προξενικές Αρχές, εφόσον μεταγενέστερα διο¬ 
ρίσθηκαν σε έμμισθες θέσεις του Υπουργείου αυτού". 

4. Στο τέλος της περίπτ. ιβ της παρ. 2 του άρθρου. 
12 του Κώδικα Πολιτικών και Στρατιωτικών Συντάξεων 
προστίθενται εδάφια ως εξής: 

"Η διάταξη του προηγούμενου εδαφίου έχει εφαρμογή 
και για όσους διορίζονται μεταγενέστερα στο Δημόσιο, 
ως τακτικοί υπάλληλοι. Για τον υπολογισμό της υπη¬ 
ρεσίας της περίπτωσης αυτής, που παρέχεται με μειω¬ 
μένο ωράριο εργασίας, εφαρμόζεται η διάταξη του 
τελευταίου εδαφίου της περίπτ. β'της παρ. 1 του άρθρου 
αυτού". 

5. Το πρώτο εδάφιο των παραγράφων 10 του άρθρου 
12 και 8 του άρθρου 37 του Κώδικα Πολιτικών και 
Στρατιωτικών Συντάξεων αντικαθίσταται από τότε που 
ίσχυσε ως εξής: 

"Επίσης, υπολογίζεται ως συντάξιμος ύστερα από 
συμπληρωματική εισφορά, και προσμετράται στη λοιπή 
συντάξιμη υπηρεσία του υπαλλήλου, ο χρόνος της 
προηγούμενης απασχόλησής του σε τομείς έξω από 
το Δημόσιο, τους Ο.Τ.Α. και τα άλλα Ν.Π.Δ.Δ., για τον 
οποίο ήταν ασφαλισμένος σε ασφαλιστικό οργανισμό 
κύριας ασφάλισης, καθώς και ο χρόνος απασχόλησης 
στην αλλοδαπή γενικά για τον οποίο μεταφέρονται οι 
ασφαλιστικές εισφορές σε ασφαλιστικό οργανισμό κύ¬ 
ριας ασφάλισης της Χώρας ή αναγνωρίζεται ο χρόνος 
αυτός ως χρόνος ασφάλισης στον εν λόγω οργανισμό 
βάσει ειδικών διατάξεων". 

6. Στο τέλος της παρ. 2 του άρθρου 12 του. Κώδικα 

Πολιτικών και Στρατιωτικών Συντάξεων, προστίθεται 
περίπτ. ιζ ως εξής: 

Ίζ. Η προϋπηρεσία των υπαλλήλων της Γενικής Γραμ¬ 
ματείας Αθλητισμού του Υπουργείου Πολιτισμού ως 
υπαλλήλων νομικών προσώπων ιδιωτικού δικαίου επο¬ 
πτευόμενων από αυτήν, που παρασχέθηκε με απόσπαση 
σε θέσεις της εν λόγω Γραμματείας πριν το διορισμό 
ή τη μετάταξή τους με τις διατάξεις του β.δ. 624/1968 
(ΦΕΚ 212 Α') και των ν.665/1977 (ΦΕΚ 225 Α'), ν.1070/ 
1980 (ΦΕΚ 204 Α'), ν.1400/1983 (ΦΕΚ 156 Α'), ν.1476/ 
1984 (ΦΕΚ 136 Α'), ν.1545/1985 (ΦΕΚ 91 Α') και ν.1646/ 
1986 (ΦΕΚ 138 Α’), του χρόνου τούτου θεωρουμένου 
ως χρόνου πραγματικής δημόσιας υπηρεσίας για κάθε 
συνέπεια. Εισφορές, που έχουν καταβληθεί για τον 
αναγνωριζόμενο χρόνο σε άλλους ασφαλιστικούς ορ¬ 
γανισμούς κύριας ασφάλισης μισθωτών, αποδίδονται στο 
Δημόσιο προσαυξημένες, σύμφωνα με όσα ορίζονται 
στις διατάξεις των δύο τελευταίων εδαφίων του άρθρου 
1 του ν. 1405/1983 (ΦΕΚ 180 Α')". 

Άρθρο 6 

Ποσό οικογενειακής σύνταξης και ειδικά θέματα 

1. Το τελευταίο εδάφιο της υποπερίπτ. αα της περίπτ. 
β' της παρ.1 του άρθρου 2 του Κώδικα Συντάξεων 
Προσωπικού Σιδηροδρόμων (π.δ.850/1980-ΦΕΚ 211 Α), 
αντικαθίσταται ως εξής: 

Ή ενηλικίωση των αρρένων τέκνων θεωρείται ότι 
γίνεται την 31η Δεκεμβρίου του έτους κατά το οποίο 
συμπληρώνουν το 18ο έτος της ηλικίας τους . 

Όπου στον Κώδικα Συντάξεων Προσωπικού Σιδηρο¬ 
δρόμων αναφέρεται η φράση "20ού έτους" για τη συ- 
νταξιοδότηση των αρρένων τέκνων, αυτή αντικαθίσταται 
με τη φράση "18ου έτους". 

Οι διατάξεις των προηγούμενων εδαφίων δεν εφαρ¬ 
μόζονται για συντάξεις, που, κατά -την έναρξη ισχύος 
του νόμου αυτού, έχουν κανονιστεί με διαφορετικό όριο 
ηλικίας. 

2. Το τέταρτο εδάφιο της παρ. 5 του άρθρου 55 του 
Κώδικα Πολιτικών και Στρατιωτικών Συντάξεων και το 
τέταρτο εδάφιο της παρ. 2 του άρθρου 110 του Κώδικα 
Πολεμικών Συντάξεων (π.δ.1285/1981- ΦΕΚ 314 Α'), 
όπως ήδη ισχύουν, αντικαθίστανται ως εξής: 

"Ως ποσό οικογενειακής σύνταξης ή βοηθήματος για 
την εφαρμογή της παραγράφου αυτής, νοείται και το 
μερίδιο που εναπομένει μετά την αναστολή μεριδίου 
συνδικαιούχου προσώπου, καθώς και το ποσό που α¬ 
ναγνωρίζεται κατά τις κείμενες διατάξεις στην πατρική 
οικογένεια κατά συμμετοχή, όχι όμως και το κατά 
χωρισμέ καταβαλλόμενο ποσό σύνταξης ή βοηθήματος". 

3. Στο τέλος του άρθρου 2 του ν. 1897/1990 (ΦΕΚ 
120 Α') προστίθεται παράγραφος 5 με το ακόλουθο 
περιεχόμενο: 

"5. Το ποσό της σύνταξης, που προβλέπεται από τις 
διατάξεις των προηγούμενων παραγράφων, δεν μπορεί 
να είναι κατώτερο από το ποσό της σύνταξης που 
καταβάλλεται σε ανάπηρο πολίτη από τον άμαχο πλη¬ 
θυσμό, ο οποίος φέρει ανικανότητα εκατό τοις εκατό 
( 100 %)". 

4. Το τελευταίο εδάφιο της παρ. 2 του άρθρου 2 του 
ν. 1977/1991 (ΦΕΚ 186 Α'), που προστέθηκε με την 
παρ. 16 του άρθρου 20 του ν. 2084/1992, αντικαθίσταται 
από τότε που ίσχυσε ως εξής : 

"Το ποσό της σύνταξης, που προβλέπεται από την 
παράγραφο αυτή για τις οικογένειες όσων φονεύονται 


από τρομοκρατικές πράξεις, δεν μπορεί να είναι κα¬ 
τώτερο από το ποσό της σύνταξης που καταβάλλεται 
σε ανάπηρο πολίτη από τον άμαχο πληθυσμό, ο οποίος 
φέρει ανικανότητα εκατό τοις εκατό (100%)". 

5. Οι διατάξεις των παραγράφων 10 του άρθρου 23 
και 13 του άρθρου 51 του Κώδικα Πολιτικών και Στρα¬ 
τιωτικών Συντάξεων, καθώς και της παραγράφου 10 
του άρθρου 18 του ν. 1974/19,52 (ΦΕΚ 3 Α') καταργούνται. 

6. Το πρώτο εδάφιο της παρ.11 του άρθρου 58 του 
Κώδικα Πολιτικών και Στρατιωτικών Συντάξεων αντικα¬ 
θίσταται ως εξής: 

"11. Αν από το θάνατο υπαλλήλου ή συνταξιούχου 
γεννώνται υπέρ της οικογένειάς του περισσότερα από 
ένα δικαιώματα σύνταξης, που απορρέουν από δική του 
υπηρεσία ή πάθημά του ή από τις συνθήκες του θανάτου 
του, η οικογένειά του δικαιούται της μίας μόνο σύνταξης 
κατ' επιλογή της". 

7. Το πρώτο εδάφιο της παρ.3 του άρθρου 113 του 
Κώδικα Πολεμικών Συντάξεων αντικαθίσταται ως εξής: 

"3. Αν από το θάνατο συνταξιούχου γεννώνται υπέρ 
της οικογένειάς του περισσότερα από ένα δικαιώματα 
σύνταξης που απορρέουν από δική του υπηρεσία ή 
πάθημά του ή από τις συνθήκες του θανάτου του, η 
οικογένεια του δικαιούται της μίας μόνο σύνταξης κατ ε¬ 
πιλογή της". 

8. Το άρθρο 125 του Κώδικα Πολεμικών Συντάξεων 
αντικαθίσταται ως εξής: 

"Η ενηλικίωση των συνταξιοδοτούμενων αρρένων τέ¬ 
κνων θεωρείται ότι γίνεται την 31η Δεκεμβρίου του 
έτους κατά το οποίο συμπληρώνουν το 18ο έτος της 
ηλικίας τους". 

Η διάταξη του προηγούμενου εδαφίου δεν εφαρμό¬ 
ζεται για συντάξεις που, κατά την έναρξη ισχύος του 
νόμου αυτού, έχουν κανονισθεί με διαφορετικό όριο 
ηλικίας. 

9. Οι διατάξεις της παρ.1 του άρθρου 20 του ν.2084/ 
1992 έχουν εφαρμογή από 1ης Ιανουάριου 1994 και για 
τις άγαμες ή διαζευγμένες θυγατέρες των πολεμικών 
και εξομοιούμενων με αυτούς συνταξιούχων ή βοηθη- 
ματούχων, των οποίων το συνταξιοδοτικό δικαίωμα διέ- 
πεται από τις διατάξεις του Κώδικα Πολεμικών Συντά¬ 
ξεων. 

10. Η περίπτ. ε' της παρ. 1 του άρθρου 13 του 
Καταστατικού του τέως Ταμείου Ασφαλίσεως Ορθοδόξου 
Εφημεριακού Κλήρου Ελλάδος (Τ.Α.Κ.Ε.), αντικαθίσταται 
ως εξής : 

"ε. Εάν απομακρυνθεί της υπηρεσίας λόγω καθαιρέ- 
σεως ή ισοβίου αργίας και συμπληρώνει χρόνο ασφά¬ 
λισης είκοσι (20) πλήρων ετών και την ηλικία συντα- 
ξιοδότησης, που προβλέπεται για τους δημόσιους πο¬ 
λιτικούς υπαλλήλους κατά το χρόνο συμπλήρωσης της 
εικοσαετίας. Αν κατά το χρόνο της απομάκρυνσης δεν 
έχει συμπληρώσει την ηλικία συνταξιοδότησης, η σύ¬ 
νταξη αναστέλλεται μέχρι τη συμπλήρωση της ηλικίας 
αυτής, οπότε καταβάλλεται αναπροσαρμοσμένη με όλες 
τις αυξήσεις που έχουν χορηγηθεί μέχρι την έναρξη 
καταβολής της". 

11. Στην παρ. 1 του άρθρου 13 του Καταστατικού 
του τέως Ταμείου Ασφαλίσεως Ορθοδόξου Εφημεριακού 
Κλήρου Ελλάδος (Τ.Α.Κ.Ε.) προστίθεται περίπτωση στ 
ως εξής: 

"στ. Εάν αποχωρήσει της υπηρεσίας λόγω προαγωγής 
σε Επίσκοπο των Ορθοδόξων Πατριαρχείων σε Ιερές 
Μητροπόλεις του Εξωτερικού, εφόσον συμπληρώνει 
χρόνο ασφάλισης είκοσι πέντε (25) πλήρων ετών και 

την ηλικία συνταξιοδότησης, που προβλέπεται για τους 
δημόσιους πολιτικούς υπαλλήλους κατά το χρόνο συ¬ 
μπλήρωσης της εικοσιπενταετίας. Αν κατά το χρόνο 
της προαγωγής δεν έχει συμπληρώσει την ηλικία του 
προηγούμενου εδαφίου, η σύνταξη αναστέλλεται μέχρι 
τη συμπλήρωσή της, οπότε καταβάλλεται αναπροσαρ¬ 
μοσμένη με όλες τις αυξήσεις που έχουν δοθεί μέχρι 
την έναρξη καταβολής της". 

12. Οι διατάξεις, που ισχύουν κάθε φορά για τη 
χορήγηση επιδομάτων εορτών Χριστουγέννων και Πά¬ 
σχα, καθώς και της πρόσθετης μισής-βύνταξης στους 
πολιτικούς συνταξιούχους, εφαρμόζονται και για τους 
συνταξιοδοτούμενους από το Δημόσιο με το άρθρο 21 
του ν.2084/1992 ασφαλισμένους του τέως Ταμείου Α- 
σφαλίσεως Ορθοδόξου Εφημεριακού Κλήρου Ελλάδος 
(Τ.Α.Κ.Ε.). 

13. Από την έναρξη ισχύος των διατάξεων του ν.2084/ 
1992, οι διατάξεις των παραγράφων 3 του άρθρου 5 
του ν.1902/1990 και 2 του άρθρου 4 του ν.1976/ 1991 
(ΦΕΚ 184 Α') έχουν εφαρμογή και για τους συνταξιο- 
δοτούμενους από το Δημόσιο με τις διατάξεις της παρ. 
2 του άρθρου 21 του ν.2084/1992 ασφαλισμένους του 
τέως Ταμείου Αοφαλίσεως Ορθοδόξου Εφημεριακού 
Κλήρου Ελλάδος (Τ.Α.Κ.Ε.), καθώς και για τους υπαλ¬ 
λήλους που διέπονται από τον Κώδικα Συντάξεων Προ¬ 
σωπικού Σιδηροδρόμων (π.δ. 850/1980), που αποχώ¬ 
ρησαν μετά την έναρξη ισχύος του ν. 1902/1990 ή θα 
αποχωρήσουν μελλοντικά 

14. Η παρ. 2 του άρθρου 102 του Κώδικα Πολεμικών 
Συντάξεων (π.δ.1285/1981 - ΦΕΚ 314 Α') αντικαθίσταται 
ως εξής: 

"2. Οι συνταξιοδοτούμενοι λόγω παντελούς απώλειας 
της οράσεως αμφοτέρων των οφθαλμών (εντελώς τυ¬ 
φλοί) ή λόγω ακρωτηριασμού των δύο άνω άκρων ή 
λόγω ακρωτηριασμού των δύο κάτω άκρων από του 
ύψους της κνήμης, λαμβάνουν προσαύξηση του κατά 
το προηγούμενο άρθρο καθοριζόμενου επιδόματος α¬ 
νικανότητας κατά δραχμές 39 398". 

15. Η αληθής έννοια των διατάξεων της παρ. 1 του 
άρθρου 20 του ν. 2084/1992 (ΦΕΚ 165 Α') είναι ότι 
στην έννοια της σύνταξης, κύριας και επικουρικής, που 
περιορίζεται, περιλαμβάνεται μόνο η σύνταξη που κα¬ 
ταβάλλεται από το Δημόσιο και οι επικουρικές συντάξεις 
που απορρέουν από υπηρεσίες της κύριας αυτής σύ¬ 
νταξης ή εξαρτώνται από αυτή και όχι οι συντάξεις 
που τυχόν δικαιούνται τα αναφερόμενα σε αυτές πρό¬ 
σωπα από άλλους ασφαλιστικούς οργανισμούς κύριες 
και επικουρικές, επί συρροής δε δύο συντάξεων από 
το Δημόσιο, για την εφαρμογή των διατάξεων αυτών 
λαμβάνεται υπόψη η μικρότερη, όταν αμφότερες προέρ¬ 
χονται από μεταβίβαση, όταν δε η μία προέρχεται από 
ίδιο δικαίωμα και η άλλη από μεταβίβαση, λαμβάνεται 
υπόψη η από μεταβίβαση καθώς και οι τυχόν επικουρικές 
συντάξεις που απορρέουν ή εξαρτώνται από τις συ¬ 
ντάξεις αυτές που περιορίζονται. 

16. Οι διατάξεις των άρθρων 54 του ν. 1249/1982 
(ΦΕΚ 43 Α'), 5 του ν. 1284/1982 (ΦΕΚ 114 Α'), δεύτερου 
του ν. 1584/1985 (ΦΕΚ 16 Α') και 22 του ν. 1694/1987 
(ΦΕΚ 35 Α'), καθώς και οι όμοιες των άρθρων 6 του 
ν. 1379/1983 (ΦΕΚ 101 Α') και 17 του ν. 1489/1984 
(ΦΕΚ 170 Α') εξακολουθούν να ισχύουν και μετά την 
επαναοριοθέτηση του δημόσιου τομέα, για την εφαρμογή 
δε των διατάξεων αυτών ως δημόσιος τομέας νοείται 
πάντοτε αυτός που ορίζεται στην παρ. 6 του άρθρου 
1 του ν. 1256/1982 (ΦΕΚ 65 Α'), έστω και αν ορισμένες 


υπηρεσίες δεν περιλαμβάνονται στον τομέα αυτόν, 
κατόπιν των διατάξεων του άρθρου 51 του ν. 1892/1990 
(ΦΕΚ 101 Α') ή άλλων τυχόν διατάξεων που ισχύουν 
ή θα ισχύσουν μελλοντικά. 

17. Στο τέλος του άρθρου 59 του Κώδικα Πολιτικών 
και Στρατιωτικών Συντάξεων προστίθεται παράγραφος 
10, ο χρόνος ισχύος της οποίας ανατρέχει στο χρόνο 
ισχύος του ν. 2084/1992, ως εξής: 

ΊΟ. Από την μηνιαία κράτηση υπέρ συντάξεως των 
παραγράφων 1 και 9 εξαιρούνται οι τρίμηνες αποδοχές 
του άρθρου 57 του παρόντος". 

Κρατήσεις υπέρ συντάξεως, στις οποίες τυχόν υπε- 
βλήθησαν οι τρίμηνες αποδοχές όσων απεχώρησαν ήδη 
της υπηρεσίας, επιστρέφονται στους δικαιούχους. 

18. Στο τέλος του άρθρου 19 του ν. 1543/1985 (ΦΕΚ 
73 Α') προστίθεται παράγραφος 5 ως εξής: 

"5. Οι διατάξεις της προηγούμενης παραγράφου ε-· 
φαρμόζονται και για τους φοιτητές των Καθηγητικών 
Πανεπιστημιακών Σχολών, που έχουν τις αναφερόμενες 
σε αυτές προϋποθέσεις". 

Όσοι εμπίπτουν στη διάταξη του προηγούμενου ε¬ 
δαφίου μπορούν να υποβάλουν σχετική αίτηση, για την 
συνταξιοδοτική τους αποκατάσταση, εντός προθεσμίας 
έξι (6) μηνών από την έναρξη ισχύος του νόμου αυτού. 

19. Στο τέλος του άρθρου 11 του Κώδικα Πολιτικών 
Συντάξεων (π.δ. 1041/1979) προστίθεται παράγραφος 
13, που έχει ως εξής: 

"13. Ο χρόνος κράτησης, φυλάκισης ή εκτόπισης, 
λόγω της αντιδικτατορικής δράσης κατά το διάστημα 
από 21ης Απριλίου 1967 έως 23 Ιουλίου 1974, λογίζεται 
ως πραγματική δημόσια υπηρεσία για κάθε συνέπεια, 
εφόσον ο ενδιαφερόμενος έχει αναγνωρισθεί ως αντι- 
δικτατορικός αγωνιστής βάσει των αποκαταστατικών 
νόμων". 

Η διάταξη αυτή ισχύει αναδρομικά από 1ης Ιουλίου 
1989. 

20. Οπου συντρέχει περίπτωση, οι διατάξεις του άρ¬ 
θρου αυτού, καθώς και των άρθρων 3, 4 και 5 του 
παρόντος, εφαρμόζονται ανάλογα και για τους υπαλ¬ 
λήλους των Ο.Τ Α. και των άλλων Ν.Π.Δ.Δ. που διέπονται 
από το ίδιο με τους δημόσιους υπαλλήλους συνταξιο- 
δοτικό καθεστώς, είτε οι συντάξεις τους βαρύνουν το 
Δημόσιο είτε τους οικείους φορείς, καθώς και για το 
προσωπικό του Οργανισμού Σιδηροδρόμων Ελλάδος, 
που διέπεται από το συνταξιοδοτικό καθεστώς του π.δ. 
850/1980. Επίσης, εφαρμόζονται και για τα πρόσωπα 
στα οποία έχουν συντρέξει οι προϋποθέσεις των δια¬ 
τάξεων αυτών κατά το παρελθόν και έχουν εξέλθει της 
υπηρεσίας πριν από την έναρξη ισχύος του νόμου 
αυτού, καθώς και για τις οικογένειες όσων από αυτούς 
έχουν πεθάνει. Διαφορές ποσών συντάξεων που προ¬ 
κύπτουν από την εφαρμογή των διατάξεων αυτών κα¬ 
ταβάλλονται από την πρώτη του επόμενου μήνα εκείνου 
κατά τον οποίο υποβάλλεται η σχετική αίτηση με τα 
απαιτούμενα δικαιολογητικά για κανονισμό, αύξηση ή 
ανακαθορισμό της σύνταξης. Για την εφαρμογή των 
διατάξεων των παραγράφων 7 και 8 του άρθρου 3, 
χρηματικά βοηθήματα, που τυχόν έχουν καταβληθεί αντί 
συντάξεως, αναζητούνται κατά τις διατάξεις του άρθρου 
97 του Κώδικα Πολιτικών και Στρατιωτικών Συντάξεων, 
υπολογίζονται δε βάσει των αποδοχών του μισθολογικού 
κλιμακίου ή του βαθμού εξόδου, όπως αυτές ισχύουν 
κατά το χρόνο υποβολής της αίτησης για επιστροφή. 

Στις διατάξεις της παρ. 10 του άρθρου 20 του ν.2084/ 
1992 υπάγονται και όσοι είχαν εξέλθει της υπηρεσίας 

κατά την έναρξη ισχύος του εν λόγω νόμου. 

Άρθρο 7 

Θέματα ιατρών Ε.Σ.Υ. 

1. Το πρώτο εδάφιο της παρ. 9 του άρθρου 1 του 
Κώδικα Πολιτικών και Στρατιωτικών Συντάξεων αντικα¬ 
θίσταται ως. εξής: 

Ιατροί του Εθνικού Συστήματος Υγείας (Ε.Σ.Υ.), κα¬ 
θώς και τα μέλη των οικογενειών τους, αποκτούν 
δικαίωμα σύνταξης από το Δημόσιο, σύμφωνα με τις 
γενικές διατάξεις που ισχύουν για τους δημόσιους 
πολιτικούς υπαλλήλους, εφόσον συμπληρώσουν πε¬ 
νταετή τουλάχιστον πλήρη πραγματική υπηρεσία σε 
θέση ιατρού του Ε.Σ.Υ. πλήρους και αποκλειστικής 
απασχόληόης ή μερικής απασχόλησης αθροιστικά, η δε 
υπηρεσία σε θέση μερικής απασχόλησης υπολογίζεται 
σύμφωνα με τη διάταξη του τελευταίου εδαφίου της 
περίπτ. β' της παρ. 1 του άρθρου 12 του παρόντος". 

2. Με επιφύλαξη των διατάξεων του ν.2084/1992, οι 
διατάξεις των άρθρων 38, 39 και της παρ. 1 του άρθρου 
40 του ν.1813/1988 (ΦΕΚ 243 Α'), έχουν εφαρμογή και 
στους ιατρούς του Εθνικού Συστήματος Υγείας, οι 
οποίοι διορίζονται σε θέσεις μερικής απασχόλησης ή 
ιατρούς πλήρους και αποκλειστικής απασχόλησης που 
μεταβάλλουν εργασιακή σχέση και γίνονται μερικής 
απασχόλησης. 

3. Ιατροί, που διορίστηκαν σε θέσεις του Κλάδου 
Ιατρών του Εθνικού Συστήματος Υγείας κατόπιν απο¬ 
φάσεων διοικητικών δικαστηρίων ή των δευτεροβάθμιων 
συμβουλίων κρίσεως, θεωρούνται ως εν ενεργεία δια- 
τελέσαντες από την ημερομηνία του αναδρομικού διο¬ 
ρισμού τους και ο διαδρομών εκτός υπηρεσίας χρόνος 
λογίζεται ως πραγματική υπηρεσία σε θέση ιατρού του 
Ε.Σ.Υ. και συντάξιμη, μη εφαρμοζομένης της διατάξεως 
της περίπτ. γ' της παρ. 2 του άρθρου 68 του ν.2071/ 
1992 (ΦΕΚ 123 Α'). 

4. Οι διατάξεις του άρθρου αυτού έχουν εφαρμογή 
και για όσους έχουν εξέλθει ήδη της υπηρεσίας, καθώς 
και για τις οικογένειες όσων από αυτούς έχουν πεθάνει, 
τα δε οικονομικά αποτελέσματα από τον κανονισμό ή 
την αύξηση των συντάξεών τους αρχίζουν από την 
πρώτη του επόμενου μήνα εκείνου κατά τον οποίο 
υποβάλλεται η σχετική αίτηση με τα απαιτούμενα δι- 
καιολογητικά στο Γενικό Λογιστήριο του Κράτους. 

Άρθρο 8 

Διατήρηση συνταξιοδοτικών δικαιωμάτων 

1. Στο τέλος του άρθρου 83 του Κώδικα Πολιτικών 
και Στρατιωτικών Συντάξεων προστίθεται παράγραφος 
5 ως εξής: 

"5. Το μόνιμο προσωπικό του Υπουργείου Περιβάλ¬ 
λοντος, Χωροταξίας και Δημόσιων Έργων, καθώς και 
το μόνιμο προσωπικό άλλων υπουργείων και Ν.Π.Δ.Δ. 
που μεταφέρεται στον "Οργανισμό Αθήνας", σύμφωνα 
με την παρ. 7 του άρθρου 9 του ν. 1515/1985 (ΦΕΚ 18 
Α'), στον "Οργανισμό Θεσσαλονίκης" σύμφωνα με την 
παρ. 7 του άρθρου 9 του ν. 1561/1985 (ΦΕΚ 143 Α') 
καθώς και στον Οργανισμό Κτηματολογίου και Χαρτο¬ 
γραφήσεων Ελλάδος (Ο.Κ.Χ.Ε.), σύμφωνα με τις δια¬ 
τάξεις των άρθρων 5 και 7 του ν. 1647/1986 (ΦΕΚ 141 
Α'), εξακολουθεί να διέπεται από το ασφαλιστικό κα¬ 
θεστώς κύριας και επικουρικής ασφάλισης και πρόνοιας, 
καθώς και υγειονομικής περίθαλψης, που είχε πριν από 


τη μεταφορά ή μετάταξή του και όλη η εφεξής υπηρεσία 
του στους παραπάνω οργανισμούς θεωρείται ως πραγ¬ 
ματική συντάξιμη υπηρεσία που διανύθηκε στην υπηρεσία 
από την οποία μεταφέρεται ή μετατάσσεται. Το μετα- 
φερόμενο στον "Οργανισμό Αθήνας", στον "Οργανισμό 
Θεσσαλονίκης" και στον "Οργανισμό Κτηματολογίου και 
Χαρτογραφήσεων Ελλάδος" προσωπικό με σύμβαση ι¬ 
διωτικού δικαίου από το Υ.ΠΕ.ΧΩ.Δ.Ε. ή άλλα υπουργεία 
ή Ν.Π.Δ.Δ. δύναται να διατηρεί το ασφαλιστικό καθεστώς 
κύριας και επικουρικής ασφάλισης και πρόνοιας, καθώς 
και υγειονομικής περίθαλψης που είχε επιλέξει πριν 
από τη μεταφορά του στους παραπάνω οργανισμούς", 

2. Το προσωπικό που προσλαμβάνεται εφεξής ως 
τακτικό στον Ο.Κ.Χ.Ε., τον Οργανισμό Αθήνας και τον 
Οργανισμό Θεσσαλονίκης υπάγεται στις διατάξεις του 
άρθρου 11 του ν.δ. 4277/1962 (ΦΕΚ 191 Α') και για 
επικουρική ασφάλιση στο Ταμείο Αρωγής Υπαλλήλων 
Υπουργείου Περιβάλλοντος, Χωροταξίας και Δημόσιων 
Έργων. Ως τακτικό προσωπικό θεωρείται τόσο το διοι¬ 
κητικό, όσο και το τεχνικό προσωπικό, επιφυλασσομένων 
των διατάξεων του ν. 2084/1992. 

3. Στο τέλος του άρθρου 84 του Κώδικα Πολιτικών 
και Στρατιωτικών Συντάξεων προστίθεται παράγραφος 
11 ως εξής: 

"ΙΙ.'Το εκπαιδευτικό προσωπικό των Τεχνικών Επαγ¬ 
γελματικών Σχολών Ειδικής Αγωγής (Τ.Ε.Σ.Ε.Α.) του 
Εθνικού Ιδρύματος Αποκατάστασης Αναπήρων (Ε.Ι.Α.Α.- 
Ν.Π.Δ.Δ.) που μεταφέρεται και εντάσσεται σε οργανικές 
θέσεις του Υπουργείου Εθνικής Παιδείας και Θρησκευ¬ 
μάτων, σύμφωνα με τις διατάξεις του άρθρου 36 του 
ν. 2072/1992 (ΦΕΚ 125 Α') δικαιούται να επιλέξει την 
παραμονή του στο ασφαλιστικό καθεστώς του φορέα 
κύριας, επικουρικής ασφάλισης, πρόνοιας και υγειονο¬ 
μικής περίθαλψης, που υπάγονταν μέχρι τη μεταφορά 
του, αντί της αυτοδίκαιης υπαγωγής του, στο αντίστοιχο 
συνταξιοδοτικό καθεστώς κύριας, επικουρικής ασφάλι¬ 
σης, πρόνοιας και υγειονομικής περίθαλψης του Δημο¬ 
σίου". 

4. Το τακτικό διαβαθμισμένο προσωπικό Δήμων και 
Κοινοτήτων ή άλλων φορέων των οποίων το προσωπικό 
συνταξιοδοτείται με το καθεστώς των δημοτικών και 
κοινοτικών υπαλλήλων, το οποίο μετατάσσεται σε υ¬ 
πηρεσίες υδρεύσεως και αποχετεύσεως σύμφωνα με 
τις διατάξεις της παρ. 4 του άρθρου 7 του ν. 1069/1980 
(ΦΕΚ 191 Α'), εξακολουθεί να διέπεται από το ασφα¬ 
λιστικό καθεστώς κύριας, επικουρικής ασφάλισης, πρό¬ 
νοιας και υγειονομικής περίθαλψης, που υπαγόταν μέχρι 
τη μετάταξή του και όλη η εφεξής υπηρεσία του στις 
υπηρεσίες που μετατάσσεται θεωρείται ως πραγματική 
και συντάξιμη που διανύθηκε στην υπηρεσία από την 
οποία μετατάσσεται. 

5. Οι διατάξεις του άρθρου 4 του ν. 2042/1992 (ΦΕΚ 
75 Α') έχουν εφαρμογή και για το προσωπικό που 
μετατάσσεται ή μεταφέρεται σύμφωνα με τις διατάξεις: 

α) του άρθρου 13 του ν.2009/1992 (ΦΕΚ 18 Α'), 

β) του άρθρου 14 και της παρ.4 του άρθρου 18 του 
ν. 2026/1992 (ΦΕΚ 43 Α'), 

γ) των άρθρων 10 και 12 του ν. 2085/1992 (ΦΕΚ 170 
Α') και 

δ) του άρθρου 13 του ν.2116/1993 (ΦΕΚ 18 Α'). 

6. Η επιλογή του κατά τις προηγούμενες 1, 3 και 5 
παραγράφους συνταξιοδοτικού φορέα γίνεται με αμε- 
τάκλητη υπεύθυνη δήλωση του ν.1599/1986 (ΦΕΚ 75Α ), 
που υποβάλλεται στην αρμόδια Διεύθυνση Προσωπικού 
του Υπουργείου ή του νομικού προσώπου που υπάγεται 

ο υπάλληλος και μέσα σε προθεσμία έξι (6) μηνών, που 
αρχίζει από τη μεταφορά ή μετάταξή του ή από την 
έναρξη ισχύος του παρόντος νόμου, για όσους έχουν 
ήδη μεταφερθεί ή μεταταγεί, θεωρούμενοι ότι ουδέποτε 
εξήλθαν από την ασφάλιση του φορέα που επιλέγουν. 

Επιλογή συνταξιοδοτικού φορέα που έγινε από το 
προσωπικό μέχρι την έναρξη ισχύος του παρόντος 
θεωρείται νόμιμη. 

7. Οι διατάξεις των προηγούμενων παραγράφων, όπου 
συντρέχει περίπτωση, έχουν εφαρμογή και για όσους 
έχουν εξέλθει ήδη της υπηρεσίας, καθώς και για τις 
οικογένειες των τυχόν θανόντων, τα δε οικονομικά 
αποτελέσματα από την αύξηση της σύνταξής τους 
αρχίζουν από την πρώτη του μήνα εκείνου κατά τον 
οποίο υποβάλλεται η σχετική αίτηση. 

8. Οι διοριζόμενοι σε θέσεις γενικών γραμματέων 
υπουργείων, γενικών γραμματέών προϊσταμένων γενι¬ 
κών γραμματειών, ειδικών γραμματέων, γενικών γραμ¬ 
ματέων περιφερειών, νομαρχών και επάρχων, κατ' ε¬ 
φαρμογή των διατάξεων του άρθρου 8 του ν. 1835/1989 
(ΦΕΚ 76 Α') και του άρθρου 46 του ν.1832/1989 (ΦΕΚ 
54 Α'), μπορούν να επιλέξουν με δήλωση του ν. 1599/ 
1986 την παραμονή τους στο ασφαλιστικό καθεστώς 
των φορέων κύριας και επικουρικής ασφάλισης, υγειο¬ 
νομικής περίθαλψης και εφάπαξ βοηθήματος που υπά¬ 
γονταν μέχρι το διορισμό τους στις ανωτέρω θέσεις. 
Στην περίπτωση αυτή, οι εισφορές ασφαλισμένου και 
εργοδότη θα υπολογίζονται στις αποδοχές των ανωτέρω 
πριν από το διορισμό τους στις προαναφερθείσες θέσεις, 
όπως αυτές θα διαμορφώνονταν κάθε φορά αν παρέ¬ 
μεναν στην οργανική τους θέση. Οι εισφορές του 
εργοδότη θα βαρύνουν από του διορισμού τους την 
υπηρεσία η οποία τους μισθοδοτεί. 

Η δήλωση επιλογής πρέπει να υποβληθεί μέσα σε 
τρεις (3) μήνες από την ισχύ του νόμου αυτού για 
όσους έχουν ήδη διοριστεί, για όσους δε διορίζονται 
εφεξής, μέσα σε τρεις (3) μήνες από το διορισμό τους. 
Η διάταξη αυτή ισχύει από 13.10.1993. 

Άρθρο 9 

Συνταξιοδότηοη προσωπικού Ν.Ι.Μ.Τ.Σ. και Μ.Τ.Σ. 
από το Ι.Κ.Α. 

1. Το τακτικό (μόνιμο) προσωπικό που διορίζεται μετά 
τη δημοσίευση του νόμου αυτού στο Νοσηλευτικό Ιδρυμα 
Μετοχικού Ταμείου Στρατού (Ν.Ι.Μ.Τ.Σ.) και στο Με¬ 
τοχικό Ταμείο Στρατού (Μ.Τ.Σ ), καθώς και το προσωπικό 
που μονιμοποιείται και εντάσσεται σε θέση τακτικού 
προσωπικού αυτών των Ν.Π.Δ.Δ., υπάγεται στην ασφά¬ 
λιση του Ι.Κ.Α. κατά τις διατάξεις του άρθρου 11 του 
ν.δ. 4277/1962, όπως κάθε φορά ισχύουν. 

2. Η διάταξη της προηγούμενης παραγράφου δεν 
έχει εφαρμογή για το τακτικό προσωπικό του Ν.Ι.Μ.Τ.Σ. 
και το Μ.Τ.Σ. που ασφαλίζεται για σύνταξη σε άλλον, 
εκτός του Ι.Κ.Α., φορέα κύριας ασφάλισης, επιφυλασ¬ 
σόμενων των διατάξεων του ν. 1208/1981 (ΦΕΚ 278 Α'). 

Άρθρο 10 

Συνταξιοδότηση ιατρών Ι.Κ.Α. πλήρους και 
αποκλειστικής απασχόλησης 

1. Στο τέλος του άρθρου 1 του ν.δ. 4277/1962 (ΦΕΚ 
191 Α') προστίθεται παράγραφος 4, που έχει ως εξής: 

"4. α. Ιατροί του Ι.Κ.Α. πλήρους και αποκλειστικής 
απασχόλησης, καθώς και τα μέλη των οικογενειών τους 
αποκτούν δικαίωμα σύνταξης από το Ι.Κ.Α., σύμφωνα 


με τα οριζόμενα στην παράγραφο 1 του παρόντος 
άρθρου, εφόσον συμπληρώσουν πενταετή τουλάχιστον 
πλήρη πραγματική υπηρεσία σε θέση ιατρού του Ι.Κ.Α. 
πλήρους και αποκλειστικής απασχόλησης. 

Ο περιορισμός της πεντεατίας δεν ισχύει σε περί¬ 
πτωση θανάτου, απόλυσης λόγω κατάργησης θέσης ή 
απομάκρυνσης από την υπηρεσία για τους λόγους που 
αναφέρονται στην περίπτ. στ' της παρ.1 του άρθρου 1 
του Κώδικα Πολιτικών και Στρατιωτικών Συντάξεων, 
όπως κάθε φορά ισχύουν. Ο χρόνος υπηρεσίας τους 
στον κλάδο πλήρους και αποκλειστικής απασχόλησης 
λογίζεται ως συντάξιμος, κατά την έννοια της παρ.1 
του άρθρου 2 του ν.δ. 4277/1962. 

β. Για τον υπολογισμό των εισφορών του κλάδου 
σύνταξης και τον κανονισμό των συντάξεων των υπό 
της προηγούμενης πρραγράφου αναφερόμενων ιατρών, 
εφαρμόζονται οι διατάξεις του άρθρου 36 του ν. 1813/ 
1988 (ΦΕΚ 243 Α') και της παρ. 7 του άρθρου 30 του 
ν.1397/1983 (ΦΕΚ 143 Α'), όπως κάθε φορά ισχύουν. 

γ. Οι διατάξεις του άρθρου 5 του ν. 1902/1990 δεν 
ισχύουν και για τους ιατρούς πλήρους και αποκλειστικής 
απασχόλησης του Ι.Κ.Α ". 

2 Ιατροί που αποχωρούν από τη θέση ιατρού πλήρους 
και αποκλειστικής απασχόλησης και συνταξιοδοτούνται 
από το Ίδρυμα Κοινωνικών Ασφαλίσεων (Ι.Κ.Α ), λόγω 
της ιδιότητάς τους αυτής, δύνανται να ασκούν το ιατρικό 
επάγγελμα, εφόσον ζητήσουν την αναστολή καταβολής 
της σύνταξής τους. 

Η αναστολή και επαναχορήγηση της σύνταξης γίνεται 
με υπεύθυνη δήλωση του ν. 1599/1986 (ΦΕΚ 75 Α'), 
που υποβάλλεται από τους ενδιαφερομένους στη Διεύ¬ 
θυνση Συντάξεων Προσωπικού του Ι.Κ.Α.". 

3. Στο τέλος της παρ.3 του άρθρου 2 του ν.δ. 4277/ 
1962 προστίθεται εδάφιο που έχει ως εξής: 

"Κάθε προϋπηρεσία που λογίζεται συντάξιμη για τους 
μόνιμους ιατρούς του Ι.Κ.Α., λογίζεται με τους ίδιους 
όρους και προϋποθέσεις συντάξιμη και προσμετράται 
στη λοιπή συντάξιμη υπηρεσία των ιατρών του Ι.Κ.Α 
πλήρους και αποκλειστικής απασχόλησης. Ο χρόνος 
προϋπηρεσίας τους, που τυχόν έχει αναγνωριστεί ως 
συντάξιμος, βάσει του ν.δ. 4277/1962, όπως τροπο¬ 
ποιήθηκε και συμπληρώθηκε μεταγενέστερα, πριν την 
ένταξή τους στον παραπάνω κλάδο, δεν απαιτείται να 
αναγνωριστεί εκ νέου". 

4. Οι διατάξεις των προηγούμενων παραγράφων του 
άρθρου αυτού δεν έχουν εφαρμογή στους ιατρούς του 
I Κ.Α. πλήρους και αποκλειστικής απασχόλησης, που 
εξέρχονται από την υπηρεσία χωρίς να συντρέχουν οι 
όροι και οι προϋποθέσεις της παραγράφου 1 του πα¬ 
ρόντος άρθρου. 

Το συνταξιοδοτικό δικαίωμα των ιατρών του προη¬ 
γούμενου εδαφίου κρίνεται κατά τις διατάξεις που ε¬ 
φαρμόζονται για τη συνταξιοδότηση των μόνιμων ιατρών 
του Ι.Κ.Α., όπως κάθε φορά ισχύουν, συνυπολογισμένου 
ως συντάξιμου και του χρόνου που διανύθηκε στον 
κλάδο πλήρους και αποκλειστικής απασχόλησης. 

Ως μισθός με βάση τον οποίο κανονίζεται η σύνταξή 
τους λαμβάνεται υπόψη ο βασικός μισθός του μισθο- 
λογικού κλιμακίου, που καθορίζεται σύμφωνα με όσα 
ισχύουν για τους μόνιμους ιατρούς τού Ι.Κ.Α. με τους 
οποίους έχουν τα ίδια τυπικά προσόντα, προσαυξανό¬ 
μενος με το ανάλογο επίδομα χρόνου υπηρεσίας. 

5. Το συνταξιοδοτικό δικαίωμα των ιατρών του Ι.Κ.Α. 
πλήρους και αποκλειστικής απασχόλησης, που έχουν 
εξέλθει από την υπηρεσία μέχρι τη δημοσίευση του 

νόμου αυτού, καθώς και των μελών των οικογενειών 
σε περίπτωση θανάτου τους, κρίνεται ύστερα από αίτηση 
των ενδιαφερομένων, μέ βάση τις διατάξεις του πα¬ 
ρόντος άρθρου. Υποθέσεις συνταξιοδότησης που έχουν 
ήδη κριθεί, επανεξετάζονται μετά από αίτηση των εν¬ 
διαφερομένων. 

6. Στο τέλος του πρώτου εδαφίου της παρ.6 του 
άρθρου 11 του ν.δ. 4277/1962, όπως αντικαταστάθηκε 
από την παρ. 4 του άρθρου 4 του ν.δ. 4579/1966 (ΦΕΚ 
234 Α') προστίθεται εδάφιο που έχει ως εξής: 

"Σε περίπτωση επιλογής των διατάξεων του κλάδου 
Συντάξεων της Νομοθεσίας του Ι.Κ.Α. (α.ν. 1846/1951) 
η αρμοδιότητα για τον κανονισμό της συντάξεως ανήκει 
στα κατά .νόμο αρμόδια εκάστοτε όργανα για την α¬ 
πονομή συντάξεων με τις διατάξεις του παραπάνω 
αναγκαστικού νόμου". 

7. Όπου συντρέχει περίπτωση, τα οικονομικά απο¬ 
τελέσματα από τον κανονισμό ή την αύξηση των συ¬ 
ντάξεων, που προκύπτουν από τις διατάξεις του άρθρου 
αυτού, αρχίζουν από την πρώτη του επόμενου μήνα 
εκείνου κατά τον οποίο υποβάλλεται ή σχετική αίτηση 
με τα απαιτούμενα δικαιολογητικά στην αρμόδια διεύ¬ 
θυνση συντάξεων του Ι.Κ.Α.. 

Άρθρο 11 
Θέματα Μ.Τ.Π.Υ. 

1. Το πρώτο εδάφιο της παρ. 4 του άρθρου 2 του 
ν.2084/1992 (ΦΕΚ 165 Α') αντικαθίσταται από τότε που 
ίσχυσε ως εξής: 

"4. Φορείς κοινωνικής ασφάλισης: Ολα τα ασφαλιστικά 
τ αμεία και οργανισμοί που λειτουργούν με τη μορφή 
Ν.Π.Δ.Δ. και υπάγονται στήν εποπτεία του Υπουργείου 
Υγείας, Πρόνοιας και Κοινωνικών Ασφαλίσεων". 

2. Κάθε άλλη διάταξη του ν.2084/1992, που αναφέ- 
ρεται σε θέματα του Μετοχικού Ταμείου Πολιτικών 
Υπαλλήλων, καταργείται από τότε που ίσχυσε, εξαι- 
ρ ουμένου παντελώς του εν λόγω Ταμείου από τις 
ρυθμίσεις του ανωτέρω νόμου. 

3. Όσοι διορίστηκαν στο Δημόσιο από 1 πς Ιανουάριου 
1993 μέχρι την έναρξη ισχύος του νόμου αυτού και 
δεν υπάχθηκαν στην ασφάλιση του Μετοχικού Ταμείου 
Πολιτικών Υπαλλήλων, ασφαλίζονται υποχρεωτικά από 
την πρώτη του μήνα του επόμενου της έναρξης ισχύος 
ίου νόμου αυτού και προαιρετικά για τον μέχρι την εν 
λόγω ημερομηνία διαδραμόντα χρόνο, σύμφωνα με τις 
καταστατικές διατάξεις του Ταμείου. 

Άρθρο 12 

Λογαριασμοί Δημοσίου 

Η παρ. 3 του άρθρου 12 του ν. 1796/1988 αντικα¬ 
θίσταται ως εξής: 

'3. Με εντολή του Υπουργού Οικονομικών προς Τρά¬ 
πεζα στην οποία τηρούνται λογαριασμοί του Δημοσίου, 
που δίνεται μετά από αιτιολογημένη πρόταση του διοι¬ 
κητικού συμβουλίου του Ο.Α.Ε.Π., η Τράπεζα αυτή με¬ 
ταφέρει το ποσό της εντολής από το λογαριασμό του 
Ελληνικού Δημοσίου σε τραπεζικό λογαριαόμό του Ο Α.Ε.Π. 
και αναγγέλει αμέσως τη μεταφορά στις αρμόδιες υπη¬ 
ρεσίες του Γενικού Λογιστηρίου του Κράτους. Τα μετα- 
φερόμενα ποσά δεν μπορούν να υπερβούν το όριο που 
ορίζεται από τα διατάγματα της παραγράφου 1 


Άρθρο 13 
θέματα Ε.Τ.Β.Α. 

1. Επιτρέπεται η έκδοση νέου ομολογιακού δανείου 
κατά τις διατάξεις των άρθρων 31 και 32 του ν. 1914/ 
1990, προς αντικατάσταση των ομολογιακών δανείων, 
που εκδόθηκαν με την κοινή απόφαση αριθμ.2031100/ 
1746/0023/22.4.1992 των Υπουργών Εθνικής Οικονο¬ 
μίας και Οικονομικών και την απόφαση αριθμ.2058426/ 
7498/0023/15.9.1993 του Υπουργού Οικονομικών, με 
σκοπό τη μετατροπή του σταθερού επιτοκίου των δα¬ 
νείων σε κυμαινόμενο, συνδεδεμένο με το επιτόκιο των 
εντόκων γραμματίων του Δημοσίου ετήσιας διάρκειας, 
καθώς και την επιμήκυνση του χρόνου διάρκειας των 
δανείων μέχρι δέκα (10) έτη. 

Το νέο ομολογιακό δάνειο θα έχει ημερομηνία έκδοσης 
την 3.1.1994. Οι υποχρεώσεις του Δημοσίου από τα 
παλαιό ομολογιακά δάνεια λήγουν την 2.1.1994.Οι μέχρι 
2.1.1994 δεδουλευμένοι τόκοι των παλαιών ομολογιακών 
δανείων θα καταβληθούν μετά τη λήξη των παλαιών 
τοκοφόρων περιόδων, με εντολή του Υπουργού Οικο¬ 
νομικών. 

Οι τίτλοι των παλαιών ομολογιακών δανείων, ως 
έχουν, θεωρούνται προσωρινοί τίτλοι του νέου ομολο¬ 
γιακού δανείου μέχρι την αντικατάστασή τους με τους 
νέους τίτλους που θα εκδοθούν. 

Με τις αποφάσεις έκδοσης του νέου ομολογιακού 
δανείου θα ρυθμιστούν και όλα τα σχετικά με την 
εξόφληση των παλαιών δανείων θέματα και κάθε άλλη 
λεπτομέρεια. 

2. Εγκρίνεται η αύξηση του μετοχικού κεφαλαίου της 
Ελληνικής Τράπεζας Βιομηχανικής Ανάπτυξης Α.Ε., που 
αποφασίσθηκε στην έκτακτη γενική συνέλευση των 
μετόχων της την 31.12.1993, κατά διακόσια έξι δισεκα¬ 
τομμύρια επτακόσια σαράντα εκατομμύρια 
(206.740.000.000) δραχμές, με την έκδοση σάράντα μιας 
χιλιάδων τριακοσίων σαράντα οκτώ (41.348) νέων με¬ 
τοχών ονομαστικής αξίας πέντε εκατομμυρίων 
(5.000.000) δραχμών της καθεμιάς, που αναλαμβάνονται 
και καλύπτονται εξ ολοκλήρου από το Ελληνικό Δημόσιο. 

3. Τα ομολογιακά δάνεια για την τακτοποίηση των 
υποχρεώσεων του Δημοσίου προς την Α.Τ.Ε. και την 
Ε.Κ.Τ.Ε. που ρυθμίστηκαν με τα άρθρα 19 και 21 του 
ν.2198/1994, καθώς και το ομολογιακό δάνειο για την 
κάλυψη της αύξησης του μετοχικού κεφαλαίου της Ε.Τ Β.Α. 
που αποφασίστηκε στην έκτακτη γενική συνέλευση της 
31.12.1993, φέρουν ημερομηνία έκδοσης την 31.12.1993. 

4. Η ισχύς του παρόντος άρθρου αρχίζει από 31.12.1993. 

Άρθρο 14 

Θέματα Νομικού Συμβουλίου του Κράτους (Ν.Σ.Κ.) 

1. Η διάταξη του άρθρου 39 παρ.3 εδ. α του ν.1884/ 
1990 (ΦΕΚ 810 Α') αντικαθίσταται ως εξής: 

'3. Οι επιτροπές του άρθρου 15 του π.δ. 671/1982 
διατηρούνται σε ισχύ και οι αρμοδιότητές τους είναι να 
γνωμοδοτούν: 

α) στις δικαστικές υποθέσεις για την αποδοχή απο¬ 
φάσεων και για την άσκηση ή παραίτηση από ένδικα 
μέσα κατ' αυτών, β) στις εξώδικες διαφορές μέχρι του 
ποσού της καθ ύλην αρμοδιότητας του Μονομελούς 
Πρωτοδικείου και γ) σε ερωτήματα της διοικήσεως. 

Στις περιπτώσεις αυτές είναι δυνατή η απευθείας 
εισαγωγή ή παραπομπή της υποθέσεως λόγω σπου- 
δαιότητας σε Τμήμα ή στην Ολομέλεια του Νομικού 
Συμβουλίου του Κράτους (Ν.Σ.Κ.). Με απόφαση του 
Προέδρου του Ν.Σ.Κ. καθορίζεται ο τρόπος, οι προϋ¬ 
ποθέσεις και η διαδικασία των παραπάνω αρμοδιοτήτων". 

2. Η διάταξη του άρθρου 29 παρ. 4 του ν. 2093/1992 
(ΦΕΚ 181 Α') αντικαθίσταται ως εξής: 

"4. Η ετήσια επιθεώρηση των δικαστικών αντιπροσώ¬ 
πων του Νομικού Συμβουλίου του Κράτους ενεργείται 
από αντιπρόεδρο ή νομικό σύμβουλο που ορίζεται με 
απόφαση τ,ου προέδρου του Ν.Σ.Κ. 

3. Τα δικαστικά γραφεία του Νομικού Συμβουλίου του 
Κράτους, που συστήθηκαν με το άρθρο 25 του ν.4464/ 
1965 (ΦΕΚ 72 Α') στο Ταμείο Παρακαταθηκών και 
Δανείων και στο Ταχυδρομικό Ταμιευτήριο, καθώς και 
το Δικαστικό Τμήμα του Πανεπιστημίου Αθηνών, που 
προβλέπεται από το άρθρο 272 του ν.5243/1932, όπως 
αντικαταστάθηκε από το άρθρο 5 του ν.118/1975 (ΦΕΚ 
172 Α') μετατρέπονται σε γραφεία νομικών συμβούλων 
του Ν.Σ.Κ.. 

4. Στη Νομική Διεύθυνση του Μετοχικού Ταμείου 
Πολιτικών Υπαλλήλων, που προβλέπεται από το άρθρο 
3 περίπτ. β' του π.δ. 251/1989 (ΦΕΚ 118 Α') προΐσταται 
πάρεδρος του Νομικού Συμβουλίου του Κράτους, αυ- 
ξανομένων προς τούτο των θέσεων των παρέδρων 
κατά μία (1). 

5. Οι διατάξεις του άρθρου 14 παράγραφοι 1 και 2 
του ν.1738/1987 (ΦΕΚ 200 Α') αντικαθίστανται ως εξής: 

Ί. Για τη σύνδεση οποιουδήποτε νομικού ή φυσικού 
προσώπου με το κέντρο νομικής πληροφορικής του 
Νομικού Συμβουλίου του Κράτους (Ν.Σ.Κ.) για τη λήψη 
πληροφοριών ή των εκδιδόμενων από αυτό νομικών 
εντύπων καταβάλλεται ετήσια χρηματική συνδρομή. Με 
απόφαση του Υπουργού Οικονομικών, που εκδίδεχαι 
ύστερα από πρόταση του προέδρου του Ν.Σ.Κ. καθο¬ 
ρίζεται το ύψος της συνδρομής, ο τρόπος και η δια¬ 
δικασία είσπραξής της, τα απαλλασσόμενα από την 
καταβολή αυτής πρόσωπα, καθώς και ο τρόπος, η 
διαδικασία και οι όροι σύνδεσης των ενδιαφερομένων 
με το παραπάνω κέντρο, απαγορευομένης της διαθέ- 
σεως των λαμβανόμενων πληροφοριών σε τρίτους με 
οποιαδήποτε μορφή. 

2. Τα έσοδα από τις παραπάνω δραστηριότητες του 
Κέντρου Νομικής Πληροφορικής κατατίθενται στην Τρά¬ 
πεζα της Ελλάδος, σε συνιστώμενο ειδικό λογαριασμό 
του Ν.Σ.Κ. και διατίθενται για την εξυπηρέτηση των 
σκοπών του Κέντρου, καθώς και για τις ανάγκες των 
βιβλιοθηκών των περιφερειακών δικαστικών γραφείων 
του Ν.Σ.Κ.. Με την προβλεπόμενη από την παράγραφο 
1 απόφαση καθορίζεται ο τρόπος και η διαδικασία 
κίνησης και διαχείρισης του παραπάνω λογαριασμού και 
κάθε άλλη σχετική λεπτομέρεια". 

6. Η διάταξη του άρθρου 63 Β παρ. 6 του ν.δ. 
3026/1954 (ΦΕΚ 235 Α'), εφαρμόζεται και στο κύριο 
προσωπικό του Νομικού Συμβουλίου του Κράτους. 

7. Η διάταξη του άρθρου 6 παρ.4 του ν.δ. 3026/1954 
(ΦΕΚ 235 Α'), όπως τροποποιήθηκε από το άρθρο 4 
του ν.723/1977 (ΦΕΚ 300 Α'), αντικαθίσταται ως εξής: 

"4. Η άσκηση μπορεί να γίνει και στην κεντρική 
υπηρεσία ή σε γραφείο νομικού συμβούλου ή σε δικαστικό 
γραφείο του Νομικού Συμβουλίου του Κράτους (Ν.Σ.Κ.). 
Ο αριθμός των ασκούμενων δικηγόρων δεν μπορεί να 
υπερβεί τους πέντε (5) για την κεντρική υπηρεσία, τους 
δύο (2) για κάθε γραφείο νομικού συμβούλου και τον 


ένα (1) για κάθε δικαστικό γραφείο. Η τοποθέτησή τους 
γίνεται με πράξη του προέδρου του Ν.Σ.Κ.'. 

8. Είκοσι δύο (22) από τις κενές οργανικές θέσεις 
κατηγορίας Υ.Ε. του διοικητικού προσωπικού του Νο¬ 
μικού Συμβουλίου του Κράτους μετατρεπόμενες μετα- 
φέρονται στις παρακάτω κατηγορίες: δώδεκα (12) στην 
κατηγορία Π.Ε., τρείς (3) θέσεις στην κατηγορία Τ.Ε. 
και επτά (7) θέσεις στην κατηγορία Δ.Ε.. 

9. Με προεδρικό διάταγμα, εκδιδόμενο ύστερα από 
πρόταση του Υπουργού Οικονομικών και γνώμη της 
Ολομέλειας του Νομικού Συμβουλίου του Κράτους 
(Ν.Σ.Κ.) μπορεί να κωδικοποιηθούν σε ενιαίο κείμενο 
μεταγλωτιζόμενες οι διατάξεις, που ισχύουν για το 
Ν.Σ.Κ., μεταβαλλομένης σε περίπτωση ανάγκης της 
σειράς, της αρίθμησης και της φραστικής διατύπωσης^ 
των άρθρων και των παραγράφων. 

10. Στο Υπουργείο Γεωργίας συνιστάται ειδικό γραφείο 
νομικού συμβούλου του Νομικού Συμβουλίου του Κρά¬ 
τους (Ν.Σ.Κ.), το οποίο λειτουργεί, σύμφωνα με τις 
ισχύουσες γι αυτό διατάξεις. Αρμοδιότητα του γραφείου 
είναι η νομική και δικαστική συνδρομή των υπηρεσιών 
του Υπουργείου Γεωργίας σε θέματα ερμηνείας και 
εφαρμογής του κοινοτικού δικαίου στο γεωργικό τομέα, 
με συμβουλές, γνωμοδοτήσεις και παραστάσεις ενώπιον 
των οργάνων και των επιτροπών της Ευρωπαϊκής Ε¬ 
νωσης. 

Για τη στελέχωση του πιο πάνω γραφείου οι οργανικές 
θέσεις του κύριου προσωπικού του Ν.Σ.Κ. αυξάνονται 
κατά μία (1) των νομικών συμβούλων, μία (1) των 
παρέδρων και μία (1) των δικαστικών αντιπροσώπων. 


Άρθρο 15 
Ειδικά θέματα 

1. Η διάταξη της παρ. 18" του άρθρου 28 του ν 
2083/1992 (ΦΕΚ 159 Α') έχει εφαρμογή από της ισχύος 
της και για τα μέλη της Ακαδημίας Αθηνών. Στις ρυθ¬ 
μίσεις της ίδιας διάταξης εμπίπτουν, από 1.1 1994 και 
οι συνταξιούχοι που διορίζονται σε θέσεις γενικών 
γραμματέων υπουργείων, γενικών γραμματέων προϊ¬ 
σταμένων γενικών γραμματειών, γενικών γραμματέων 
περιφερειών και νομαρχών, καθώς και σε θέσεις προέ¬ 
δρων Ν.Π.Δ.Δ. και οργανισμών ή επιχειρήσεων του 
δημόσιου τομέα. 

2. Στο τέλος της παρ. 1 του άρθρου 8 του ν.1810/1988 
(ΦΕΚ 223 Α') προστίθεται εδάφιο που έχει ως εξής: 

Ή ανωτέρω αποζημίωση μπορεί να καθορίζεται και 
σε μηνιαία βάση, ανεξάρτητα από τον αριθμό συνε¬ 
δριάσεων. με κοινή απόφαση των Υπουργών Οικονο¬ 
μικών και του κατά περίπτωση αρμόδιου". 

3. Στην παρ.1 του άρθρου 4 του ν.2156/1993 (ΦΕΚ 
109 Α') η φράση "μέσα στο πρώτο δεκαπενθήμερο του 
Ιανουάριου" αντικαθίσταται με τη φράση "μέσα στο 
πρώτο δεκαπενθήμερο του Μαΐου"·. 

4. Η παρ. 3 του άρθρου 12 του ν. 1797/1988 (ΦΕΚ 
164 Α') τροποποιείται ως ακολούθως: 

"3. Η Επιτροπή Προγράμματος Προμηθειών (ΕΠ.Π.Π.) 
είναι 17μελής και αποτελείται από το γενικό γραμματέα 
του Υπουργείου Εμπορίου, ως πρόεδρο, τον αντιπρόε¬ 
δρο και εκπροσώπους των εξής υπηρεσιών και φορέων". 

5. Στους εκπαιδευτικούς της Δημόσιας Ναυτικής Εκ¬ 
παίδευσης, που υπηρετούν με σχέση εργασίας ιδιωτικού 
δικαίου αορίστου χρόνου και αμείβονται με τις διατάξεις 
του ν. 1505/1984, καθώς και τους μόνιμους εκπαιδευ¬ 
τικούς των Ανωτέρων Δημοσίων Σχολών Εμπορικού 

Ναυτικού (Α.Δ.Σ.Ε.Ν.), ως και τους εκπαιδευτικούς που 
υπηρετούν στα Δημόσια Λύκεια Εμπορικού Ναυτικού 
(Δ.Λ.Ε.Ν#) καταβάλλεται αποζημίωση για πρόσθετη α¬ 
πασχόληση στην εκπαιδευτική διαδικασία για καθένα 
από τα τρία διδακτικά τρίμηνα του σχολικού έτους. Η 
αποζημίωση αυτή καθορίζεται στο ποσό των εκατόν 
δεκαέξι χιλιάδων (116.000) δραχμών ανά διδακτικό τρί¬ 
μηνο και καταβάλλεται την 23η Δεκεμβρίου, την 31η 
Μαρτίου και την 30ή Ιουνίου εκάστου έτους. Από την 
αποζημίωση αυτήν εξαιρούνται όσοι τελούν σε άδεια 
χωρίς αποδοχές. 

Στους εκπαιδευτικούς της παραγράφου αυτής χορη¬ 
γείσαι επίδομα βιβλιοθήκης εκ δραχμών πέντε χιλιάδων 
(5.000) ανά μήνα. 

Οι διατάξεις των παραγράφων 6 και 7 του-άρθρου 
28 του ν. 2166/1993 (ΦΕΚ 137 Α') καταργούνται. 

Η ισχύς των διατάξεων της παραγράφου αυτής αρχίζει 
από 1ης Ιανουάριου 1993. 

6. Οι φορολογικές απαλλαγές, που ορίζονται στο 
πρώτο εδάφιο της περίπτ. α' της παρ. 1 του άρθρου 
7 του ν. 4171/1961, όπως τροποποιήθηκε και συμπλη¬ 
ρώθηκε με μεταγενέστερους νόμους και αντικατασχά- 
θηκε με το άρθρο 20 του ν. 2008/1992, ισχύουν από 
1.1.1994 και για συμβάσεις δανείων ή πιστώσεων ο¬ 
ποιοσδήποτε μορφής ή συμβάσεις διαχείρισης του ε¬ 
σωτερικού και εξωτερικού δημόσιου χρέους, τις οποίες 
συνάπτει το Δημόσιο με ελληνικές ή ξένες τράπεζες 
ή υποκαταστήματα ξένων τραπεζών στην Ελλάδα ή με 
ξένους οίκους, για την εξόφληση των σχετικών δανείων 
ή άλλων υποχρεώσεων και για τους τόκους των δανείων 
αυτών, περιλαμβανομένων και των τόκων ομολόγων ή 
άλλων συναφών τίτλων που εκδίδει το Δημόσιο σε ξένο 
νόμισμα στο εσωτερικό ή εξωτερικό. 

7. Στο άρθρο 2 παρ.Ί του ν. 251/1976 (ΦΕΚ 19 Α'), 
όπως ισχύει, προστίθεται περίπτωση ζ' ως εξής: 

"ζ'. Με κοινή απόφαση των Υπουργών Προεδρίας της 
Κυβέρνησης και Οικονομικών, δωρεάν διάθεση, σε ορ¬ 
γανισμούς τοπικής αυτοδιοίκησης των γειτονικών Κρα¬ 
τών, κάθε είδους τροχοφόρων οχημάτων, που ανήκουν 
στο Δημόσιό* σε οργανισμούς τοπικής αυτοδιοίκησης 
και λοιπά Ν.Π.Δ.Δ.. 

Εφόσον η κυριότητα των παραπάνω τροχοφόρων 
ανήκει σε οργανισμούς τοπικής αυτοδιοίκησης ή λοιπά 
νομικά πρόσωπα δημοσίου δικαίου, η διάθεση ενεργείται 
μετά προηγούμενη σύμφωνη γνώμη της διοικήσεως 
αυτών. 

Στον Ο.Δ.Δ.Υ. ανατίθεται η διενέργεια των νόμιμων 
διατυπώσεων για την εξαγωγή από τη χώρα των ως 
άνω διατιθεμένων οχημάτων" 

Άρθρο 16 

1. α) Καινουργή κλειστά φορτηγά αυτοκίνητα της 
δασμολογικής κλάσης 8704 της Συνδυασμένης Ονομα¬ 
τολογίας, προοριζόμενα να διασκευαστούν στο εσωτε¬ 
ρικό της χώρας σε ασθενοφόρα οχήματα, απαλλάσσο¬ 
νται από τον ισχύοντα εκάστοτε Ειδικό Φόρο Κατανά¬ 
λωσης, με όρους και διατυπώσεις, που θα καθοριστούν 
με απόφαση του Υπουργού Οικονομικών. 

Η ισχύς της παρούσας διάταξης αρχίζει από την 
κατάθεσή της στη Βουλή. 

β) Οι διατάξεις περί ατελούς εισαγωγής επιβατικών 
αυτοκινήτων, από ανάπηρους Έλληνες πολίτες, εφαρ¬ 
μόζονται με τους αυτούς όρους και προϋποθέσεις και 


στους ανάπηρους πολίτες των άλλων Κρατών - Μελών 
της Ευρωπαϊκής Ένωσης, με την προϋπόθεση ότι ερ¬ 
γάζονται ή έχουν εργασθεί στη χώρα μας και διαμένουν 
σε αυτήν. 

γ) Οι διατάξεις των άρθρων 49 και 50 παράγραφοι 1 
έως 7, του ν. 2214/1994 (ΦΕΚ 75 Α'), εφαρμόζονται 
ανάλογα και για τις τελωνειακός παραβάσεις που χα¬ 
ρακτηρίζονται ως απλές ή ως λαθρεμπορία, κατά τις 
διατάξεις της απόφασης Δ.246/88 (ΦΕΚ 195 Β'), που 
κυρώθηκε με το ν. 1839/1989 (ΦΕΚ 90 Α ), για αυτοκίνητα 
που έχουν εισαχθεί με μερική ή ολική απαλλαγή, βάσει 
του άρθρου 2 της ίδιας απόφασης. 

δ) Στην παρ 2 του άρθρου 88 του ν. 2127/1993 
(ΦΕΚ 48 Α'), όπως ισχύει, προστίθεται περίπτωση ζ' με 
το ακόλουθο κείμενο: 

"ζ. Σε περίπτωση κατοχής ή κυκλοφορίας οχήματος 
του άρθρου 75 από πρόσωπο που δεν τυγχάνει της 
προβλεπόμενης από την παρ. 2 του άρθρου 84 προ¬ 
σωρινής απαλλαγής, πρόστιμο ως εξής: 

-Μέχρι 1300 κυβικά εκατοστά, ένα εκατομμύριο 
(1.000.000) δρχ. 

-Από 1301 μέχρι 1600 κυβικά εκατοστά, δύο εκατομ¬ 
μύρια (2.000.000) δρχ. 

-Από 1601 μέχρι 2000 κυβικά εκατοστά, τρία εκα¬ 
τομμύρια (3.000.000) δρχ. 

-Από 2001 και άνω κυβικά εκατοστά ,πέντε εκατομ¬ 
μύρια (5.000.000) δρχ, 

Το πρόστιμο της περίπτωσης αυτής είναι άμεσα α¬ 
παιτητό, η τυχόν δε προσφυγή στα διοικητικά δικαστήρια 
δεν αναστέλλει την εφάπαξ καταβολή του. 

Η ισχύς της παρούσας διάταξης αρχίζει από 1.1.1993. 
ε) Στα πρώτα εδάφια των διατάξεων των παραγράφων 
7 και 38 του άρθρου 27 του ν. 2166/1993 (ΦΕΚ 137 Α') 
οι φράσεις "επί των βεβαιωμένων κατά την 31η Δεκεμ¬ 
βρίου 1992 στις Δ.Ο.Υ. οφειλών προς είσπραξη, χο¬ 
ρηγείται" και "εφόσον αυτές δεν υπερβαίνουν στο σύνολό 
τους τις προϋπολογισθείσες δαπάνες" αντικαθίστανται 
από τότε που ίσχυσαν με τις φράσεις "επί των βεβαιω¬ 
μένων κατά την 31η Δεκεμβρίου 1992 και κάθε επόμενου 
έτους οφειλών προς είσπραξη, αποδίδεται με προκα¬ 
ταβολές" και "προς αντιμετώπιση ειδικών δαπανών τους 
για την κατάρτιση και εκτέλεση του τακτικού προϋπο¬ 
λογισμού", αντίστοιχα. 

Τα ποσά που χορηγούνται με βάση τις διατάξεις των 
παραγράφων 7 και 38 του άρθρου 27 του ν. 2166/1993 
απαλλάσσονται από κάθε κράτηση υπέρ τρίτων, τα δε 
αναφερόμενα στις ίδιες διατάξεις ποσά και ποσοστά 
δύνανται, με απόφαση του Υπουργού Οικονομικών, να 
αυξάνονται ή και να μειώνονται. 

Οι διατάξεις της παρ. 7 του άρθρου 27 του ν. 
2166/1993 (ΦΕΚ 137 Α') επεκτείνονται και στους, υ-. 
παλλήλους του Νομικού Συμβουλίου του Κράτους 
(Ν.Σ.Κ.). Οι διατάξεις της παρ. 38 του άρθρου 27 του 
ν. 2166/1993 έχουν ανάλογη εφαρμογή από την έναρξη 
της ισχύος τους και στους υπαλλήλους του Ταμείου 
Παρακαταθηκών και Δανείων (Τ.Π. και Δ ), Οργανισμού 
Διαχείρισης Δημόσιου Υλικού (Ο.Δ.Δ.Υ.), του Μετοχικού 
Ταμείου Πολιτικών Υπαλλήλων (Μ.Τ.Π.Υ.) και στους 
διοικητικούς υπαλλήλους του Ελεγκτικού Συνεδρίου του 
Κράτους. Η δαπάνη στις περιπτώσεις αυτές, πλην του 
Ελεγκτικού Συνεδρίου, βαρύνει τους προϋπολογισμούς 
των ανωτέρω Ν.Π.Δ.Δ., τα δε ποσά των δικαιούχων 
ορίζονται στο ίδιο ύψος με εκείνα των δημοσιονομικών 
υπαλλήλων. 

2. α) Η εγγύηση του Ελληνικού Δημοσίου για την 
κάλυψη των ρυθμιζόμενων, με κοινές αποφάσεις των 
Υπουργών Εθνικής Οικονομίας και Οικονομικών, οφειλών 
από παλαιότερα δάνεια επιχειρήσεων που είναι εγκα¬ 
τεστημένες, ανεξάρτητα από την έδρα τους, στους 
νομούς Ξάνθης, Ροδόπης, Έβρου, Φλώρινας, Κ^ιίς, 
Εύβοιας και Καστοριάς, παρέχεται ανεπιφύλακτα έναντι 
εμπράγματων ασφαλειών επί των παγίων στοιχείων των 
επιχειρήσεων αυτών, εφόσον η αξία τους καλύπτει το 
ποσό των ρυθμιζόμενων οφειλών που βαρύνει τις επι¬ 
χειρήσεις. Στην περίπτωση αυτή απελευθερώνονται οι 
υφιστάμενες υπέρ των τραπεζών λοιπές ασφάλειες επί 
ρευστοποιήσιμων στοιχείων, ενεχύρων, προσωπικών εγ¬ 
γυήσεων τρίτων και εξωεπιχειρηματικών ακινήτων. 

β) Αν η αξία των πάγιων περιουσιακών στοιχείων των 
επιχειρήσεων δεν καλύπτει το ποσό των ρυθμιζόμενων 
οφειλών που βαρύνουν τις επιχειρήσεις, διατηρούνται, 
από τις υφιστάμενες λοιπές ασφάλειες, όσες αρκούν 
για την κατά εκατό τοις εκατό (100%) κάλυψη των 
οφειλών αυτών. 

γ) Από τις διατηρούμενες ασφάλειες, πλην αυτών επί 
των παγίων στοιχείων των επιχειρήσεων, δύναται, μετά 
από προηγούμενη έγκριση της αρμόδιας υπηρεσίας του 
Υπουργείου Οικονομικών, να αποδεσμευθούν όσες χρη¬ 
σιμοποιηθούν αποκλειστικά για την άντληση κεφαλαίων 
κίνησης, η αναγκαιότητα των οποίων προβλέπεται στη 
σχετική μελέτη βιωσιμότητας των οφειλετριών επιχει¬ 
ρήσεων. 

δ) Με απόφαση του Υπουργού Οικονομικών καθορί¬ 
ζεται η διαδικασία και κάθε αναγκαία λεπτομέρεια για 
την εφαρμογή των ανωτέρω διατάξεων. 

3. Οι διατάξεις του άρθρου 1 του ν. 612/1977 (ΦΕΚ 
164 Α') εφαρμόζονται και στους πάσχοντες από Βήτα 
ομόζυγο μεσογειακή ή δρεπανοκυτταρική ή μικροδρε- 
πανοκυτταρική αναιμία με ποσοστό αναπηρίας τουλά¬ 
χιστον 67%, που υποβάλλονται σε μετάγγιση και ασφα¬ 
λίζονται στους ασφαλιστικούς οργανισμούς, αρμοδιό¬ 
τητας του Υπουργείου Υγείας, Πρόνοιας και Κοινωνικών 
Ασφαλίσεων. 

4. Στον Πρόεδρο του Διοικητικού Συμβουλίου του 
Οργανισμού Λιμένος Πειραιώς (Ο.Λ.Π.), δύναται να κα¬ 
ταβάλλεται μηνιαία αποζημίωση με απόφαση των Υ¬ 
πουργών Εμπορικής Ναυτιλίας και Οικονομικών. 

Διατάξεις, που ρυθμίζουν διαφορετικά το θέμα αυτό, 
καταργούνται. 

5. Στο τέλος του άρθρου 6β του ν. 2065/1992 (ΦΕΚ 
113 Α') προστίθεται παράγραφος 9 με το ακόλουθο 
περιεχόμενο: 

"9. Τα ταχυδρομικά τέλη αλληλογραφίας των συμβο¬ 
λαιογράφων και άμισθων υποθηκοφυλάκων με το Δη¬ 
μόσιο, που αφορούν την αποστολή συμβολαιογραφικών 
πράξεων ή την παροχή πληροφοριακών στοιχείων, βα¬ 
ρύνουν τον Κρατικό Προϋπολογισμό. Ο τρόπος και η 
διαδικασία πληρωμής από το Δημόσιο των κατά το 
προηγούμενο εδάφιο τελών, καθώς και κάθε άλλη α¬ 
ναγκαία λεπτομέρεια, καθορίζεται με απόφαση του Υ¬ 

πουργού Οικονομικών, δημοσιευόμενη στην Εφημερίδα 
της Κυβερνήσεως". 

6. Στη διάταξη της περίπτ. ε' της παρ. 5 του άρθρου 
16 του ν. 1256/1982 (ΦΕΚ 65 Α') περιλαμβάνονται, από 
την έναρξη της ισχύος της, και οι αποκατασταθέντες 
με τις διατάξεις του ν. 1447/1984 (ΦΕΚ 85 Α'). 

Καταλογισμοί που έγιναν σε βάρος των προσώπων 
αυτών, κατ' εφαρμογή των διατάξεων του άρθρου 5 
του ν. 1256/1982, αίρονται και τα τυχόν βεβαιωθέντα 
ποσά μαζί με τις προσαυξήσεις διαγράφονται οίκοθεν 
από τις οικείες Δημόσιες Οικονομικές Υπηρεσίες 
(Δ.Ο.Υ.). Ποσά που έχουν επιστραφεί για την αιτία αυτή 
δεν αναζητούνται από τους ενδιαφερομένους. 

7. Για τη μισθολογική εξέλιξη των υπηρετούντων 
υπαλλήλων του Δημοσίου, των Ο.Τ.Α. και των άλλων 
Ν.Π.Δ.Δ., λαμβάνεται υπόψη και ο χρόνος υπηρεσίας 
τους στην Εταιρεία Διαχείρισης Ειδών Μονοπωλίου 
Ελληνικού Δημοσίου (Ε.Δ.Ε.Μ.Ε.Δ. Α.Ε.). 

8. Στο τέλος του πρώτου εδαφίου της παρ. 10 του 
άρθρου 6 του ν. 1965/1991 (ΦΕΚ 146 Α') προστίθεται 
εδάφιο ως εξής: 

"Δικαιούχοι της ανωτέρω αποζημίωσης είναι και οι 
δικηγόροι που υπηρετούν στον Οργανισμό με σχέση 
έμμισθης εντολής". 

9. Η πρόταση του άρθρου 1 της υπουργικής απόφασης 
του Υπουργού Οικονομικών Δ 697/35/20 3,1990 "από 
τη λήψη τοιτέτους μέσα στο οποίο πραγματοποιήθηκε 
η ατελώς παράδοσή τους", αντικαθίσταται ως εξής: 
"από την ημερομηνία που πραγματοποιήθηκε η ατελής 
παράδοσή τους". 

Αρθρο 17 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται διαφο¬ 
ρετικά στις επιμέρους διατάξεις. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Μύκονος, 10 Αυγούστου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Α. ΠΑΠΑΔΟΠΟΥΛΟΣ Φ. Κ2ΑΝΝΙΔΗΣ 


θεωρήθηκε και τέθηκε η Μεγάλη Σφραγίδα του Κράτους 

Αθήνα, 11 Αυγούστου 1994 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 


Ε ΤΗΣ ΙΕΣ Σ ΥΝΔΡΟΜΕΣ 


Γ 


α) 

β) 

V) 

δ) 

ε) 

στ) 

ζ) 

η) 

θ) 

ι) 

ια) 


(ωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Για το Τεύχος Α' 


Δρχ. 


» 

» 

» 

» 

» 

» 

» 

» 

» 


» Β' 

» Γ' 

» Δ' 

» Αναπτυξιακών Πράξεων 
» Ν.Π.Δ.Δ. 

» ΠΑΡΑΡΤΗΜΑ 
» Δελτ. Εμπ.& Βιομ. Ιδ. 

» Αν. Ειδικού Δικαστηρίου 
» Α.Ε. & Ε.Π.Ε. 


Για όλα τα Τεύχη εκτός ΤΑΕ-ΕΠΕ 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


ιχ. 

15.000 

Δρχ. 

750 

» 

30.000 

» 

1.500 

» 

10.000 

» 

500 

» 

30.000 

» 

1.500 

» 

20.000 

» 

1.000 

» 

10.000 

» 

500 

» 

5.000 

» 

250 

» 

10.000 

» 

500 

» 

3.000 

» 

150 

» 

200.000 

- » 

10.000 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





